Novosadska građevinska kompanija VNG učestvovaće u gradnji drugog po veličini visećeg mosta u Norveškoj, objavila je Ambasada Norveške u Srbiji.\nKako se navodi, kompanija VNG iz Novog Sada je zajedno sa kineskom kompanijom Sichuan Road and Bridge Group dobila ugovor sa norveškom agencijom za javne puteve, vredan milion evra.\nTo je jedan od tri glavna ugovora na poslu gradnje mosta dugog 1.533 metra, sa glavnim rasponom od 1.145 metara, koja će uključujući i gradnju pristupnih puteva i tunela koštati oko 350 miliona evra, piše 021.\n„Ovaj projekat je veoma zanimljim i most je lep“, rekla je direktorka te građevinske kompanije Zorana Brankovan i dodala da je komapnija VNG spremna za ulazak na norveško tržište i početak gradnje mosta u 2015. godini. Plan je da gradnja bude završena 2017.\nFirma VNG ima nekoliko godina međunarodnog iskustva u gradnji mostova i bila je zadužena za gradnju mosta preko Ade Ciganlije u Beogradu.\nPogledajte ovaj norveški most koji izgleda kao optička varka.\n#gradnja #most #mostovi #norveska #Sichuan Road #vng


Poslovna adresa za firmu Arhiva • DATA d.o.o.\nTag - Poslovna adresa za firmu\nAdresa preduzeća – planirate da otvorite preduzeće, ali u Sloveniji nemate objekat gde bi vaše preduzeće registrovali. DATA vam nudi uslugu registracije preduzeća, kao i uslugu adrese vašeg preduzeća u Sloveniji. Ako vas zanima postupak osnivanja firme, pročitajte naš kratak vodič za registraciju firme. Adresa vašeg preduzeća u Sloveniji – da li je potrebna? Prilikom osnivanja preduzeća u Sloveniji, sve kompanije moraju [...]\n03/05/2019 EU, Osnivanje poduzeća, Slovenija Poslovna adresa za firmu


Prvom sednicom novog saziva Skupštine Srbije predsedavaće Smilja Tišma.Ne samo zato što je najstarija. Ova čast ukazana joj je i zato što je pobedila užase dečjih logora Nezavisne Države Hrvatske i Jasenovac. Lični je svedok velike istorijske tragedije srpskog naroda. […]\nDečak sa potresne fotografije iz ustaškog logora danas živi u Silašu\nMilan Bižić iz Silaša kao dete je jedno vreme bio zatvoren u ustaškom logoru za decu. Iz tog perioda nastala je i jedna najpoznatijih fotografija na kojoj se nalazi naš sagovornik. Iz perioda Drugog svetskog rata na našem prostoru nastalo […]\nFilm „Dnevnik Diane Budisavljević” Dane Budisavljević imaće televizijsku premijeru u sredu 22. aprila na Prvom programu RTS (21 č) i na HRT (20.05 č) – na dan kada se obeležava sećanje na žrtve holokausta, genocida i drugih žrtava fašizma u […]\nUbijali su nas, spaljivali žive, podsticali brata na brata i sinove na oca, sekli su nam uši i noseve i kopali oči, nabijali su nas na kočeve i bajonete, oštrim kamama puštali reke srpske krvi, silovali malu dečicu pred majkama, […]\nBojanić: Film koji svaki Srbin treba da pogleda\nPogledah sinoć dokumentarni film ,,Zaveštanje”, autora Ivana Jovića emitovan na drugom programu RTS-a. Izuzetan dokumentarac, zaslužio je da bude prikazan u udarnom terminu na RTS1, i to u više termina. Vrlo malo ljudi zna za te stravične zločine a tu […]\n08. januara 1943. zatvoren logor u Sisku\nUstaško-njemački logor u Sisku osnovan je 3. avgusta 1942. po završenim operacijama na Kozari i Šamarici. U svom je sastavu imao i poseban logor koji se službeno nazivao “Prihvatilište za djecu izbjeglica”. Dječiji logor u Sisku, najveći te vrste u […]\nPotresno kazivanje slikara i skulptora Nedeljka Neđe Goge, koji je kao petogodišnjak preživeo hrvatski koncentracioni logor za srpsku decu u Sisku. Na predlog sisačkog biskupa Vlade Košića, u Sisku će za koji dan, 30. novembra, biti održan „naučni” skup ,,Zbrinjavanje […]


Program: face2face i Empower\nCilj kursa je da kandidati komuniciraju na engleskom jeziku u raznim situacijama, razviju svijest o svom jeziku i kulturi, da nalaze i koriste informacije i ostvare interakciju na engleskom jeziku na međunarodnom planu.\nOvaj cilj se postiže kroz stalnu komunikaciju na engleksom jeziku na datom nivou, razmjenu informacija o različitim temama i upotrebu tekstova i audio zapisa iz stvarnog života. Po završetku kursa na određenom nivou, kandidat će biti osposobljen da:\nkoristi autentičnu literaturu i medije i uspostavi komunikaciju sa ljudima engleskog govornog područja direktno ili u pisanoj formi.\nMi vjerujemo da je učenje cjeloživotni proces i da starosna dob nije prepreka za sticanje novih znanja\nNastava se organizuje u jutarnjim, poslijepodnevnim i večernjim satima i traje jedan ili dva semestra,\novisno o želji polaznika.\nViše informacija na: www.cambridge.org/face2face ili www.cambridge.org/empower


F1 2021 review - Opisi - RUR forums\nBy SolidChief, September 7 in Opisi\nCodemasters je ove godine po prvi put pod EA Sportsovim okriljem izbacio novo izdanje najpopularnijeg trkačkog cirkusa na svetu. Ovo je naravno pobudilo čak i solidnu dozu skepticizma kod publike, međutim F1 2021 je jedna od najboljih F1 igara u istoriji, ako ne i najbolja. Ove godine, Codemasters je rešio da proširi opcije koje će vas uvesti u igru, pa je verovatno najveća novina dodatak sasvim solidne, iako površne i predvidljive, priče koja će vas provesti iz F2 kroz dve sezone F1, tj. sezonu 2020 i 2021, menjajući uloge sa mlade nade Ejdena Džeksona na veterana Kaspera Akermana.\nSa ovih dveju protagonista iskusićete potencijalne međusobne varnice i drame, lične priče na i van staze, kao i pojavljivanje glavnog rivala iz F1 2019 – Devona Batlera. Ovih par glavnih aktera imaju solidno napisane i izražene ličnosti, kao i određeni razvoj istih koji će biti dosta distinktan kako budete prolazili kroz glavnu priču. Međutim, Breaking Point je u potpunosti linearan, ne iziskujući iz vas previše dilema i izbora, čak i prilikom trenutaka gde će se iluzija odluke pokazati u vidu intervjua sa novinarima i slično. Generalno, kroz 16 poglavlja, igra će vas u određenim momentima u trci ili na početku iste ubaciti u ulogu jednog od glavnih likova sa ciljem da završite trku ili sustignete određenog rivala. Ovih 6 sati fino izrežirane priče i vrhunskih animiranih sekvenci je odličan uvod i tutorijal za sve novajlije i povratnike serijalu.\nŠto se tiče ostatka modova, My Team i tipična karijera se vraćaju i ove godine, i to sa blagim unapređenjima, dok je My Team još od prošle godine vrhunski dodatak i u potpunosti igra za sebe gde ćete moći da napravite svoj F1 tim sa svojim vozačima. Kada govorimo o tipičnoj vozačkoj karijeri, ovde ćete imati i opciju da krenete iz F2 šampionata, kao i da igrate karijeru sa jednim prijateljem, bilo kao članovi istog tima, bilo kao rivali, što je apsolutno prezabavno, i donosi sa sobom split screen opciju koja je ovih dana stvarno retka pojava. Tu su i tipični Grand Prix modovi, kao i F1 eSports zajedno sa multiplejerom koji pruža podjednako dosta zabave, osim u trenucima kada server pukne i budete diskonektovani u sred trke, ali ostaje nada da će ovo biti korigovano u nekom od narednih pečeva.\nŠto se tiče gejmpleja, ne treba očekivati veće promene u odnosu na prošlu godinu, osim kod nekih segmenata sa FIA regulacijama, blagim promenama u sistemu fizike guma i prijanjanja na podlogu, kao i solidnu količinu podupravljanja, pa ćete često imati problem pri oštrijim krivinama ako niste pažljivi. F1 2021 nije simulacija, ali u svom simcade ruhu može pružiti solidno iskustvo sa svim pogašenim asistencijama, gde će bolidi često gubiti kontrolu i zahtevati od vas da vrlo vešto baratate papučicom za gas ili triggerom na kontroleru. Kontrolna šema nije doživela neke promene doduše, dok je korisnički interfejs mahom ostao sličan prethodniku, radi što boljeg repliciranja osećaja TV prenosa.\nTu dolazimo i do audio-vizuelne podloge, koja primarno briljira uprkos limitacijama Codemastersovog endžina. Dodatak ray-tracinga nije drastično poboljšao izgled igre, s obzirom da senke i refleksije imaju čudno mutnilo i nedostatak detalja, ali svakako dodaju na iskustvo i vizuelni realizam. Što se tiče zvukova motora, teško je imati ikakvih primedbi s obzirom da je autentičnost na najvišem nivou, dok su komentari, kao i komunikacija sa timom ostali relativno isti kao u prethodniku, zajedno sa sve uvodnim i završnim sekvencama pre i posle trke, sa jedva par izmena.\nTu dolazimo i do jedne veće mane koju sa sobom nosi F1 2021, a to je znatno oskudnija količina sadržaja nego u prethodniku u vidu manjeg broja staza (sa Imolom, Portimaom i Džedom dodatim u nekoj bližoj budućnosti), nepromenjenu stazu u Australiji i gotovo duplo manji broj dostupnih vozila, pošto su ove godine izuzeti istorijski bolidi iz starijih sezona F1. Ovo jeste razočaravajuće, s obzirom da se ponovo u lice nabijaju i mikrotransakcije, koje su ipak ostale čisto kozmetičke, pa se ovde i ne može previše zameriti, s obzirom da će vam to biti bitno isključivo ako želite da obučete vašeg vozača u neke atipičnije boje.\nF1 2021 radi odlično na svim platformama sa tipično dobrom optimizacijom kao i u prethodnicima, dok će ray-tracing zahtevati nešto više od vas na PC-u, ali u normalnim granicama, dok je performans na PS5 vrhunski i lako izvlači konstantnih 60 FPS-a u nativnoj 4K rezoluciji. Bagova i problema nećete puno nalaziti, osim pomenutih problema sa konekcijom sa serverom u multiplejeru i uopšte, pošto će igra često pokušavati da se rekonektuje čak i dok ste u glavnom meniju.\nF1 2021 pravi par manjih koraka na polju gejmpleja i grafike, dok znatno podiže ulog sa solidnom pričom i vrhunskim karijernim modovima koji su stvarno primer za svaku trkačku igru. Uprkos znatno manjoj količini sadržaja, ako ste fan vozačkih igara ili F1, nećete biti razočarani.\nThe post F1 2021 review appeared first on PLAY!.


Novi projekat Kancelarije za mlade ,,Moje mesto” - Radio televizija Pančevo\n12. marta 2021. 12. marta 2021. 0208\nKancelarija za mlade grada Pančeva u saradnji sa Domom omladine ovog grada pokrenuli su pilot projekat namenjen mladima, savetovalište pod nazivom “Moje mesto”. Važno je da mladi lajkuju Facebook stranicu Kancelarije za mlade Pančevo kako bi postalo što vidljivije i lakše dostupno ciljnoj grupi.\nIstraživanja su pokazala da postoji velika potreba mladih za psihološkom podrškom. Iz tog razloga grad Pančevo je pokrenuo projekat savetovalište “Moje mesto” u saradnji sa Domom omladine. Savetovalište počinje sa radom 15. marta, i biće održavano utorkom i sredom od 15.30 do 18.30 sati u Domu omladine Pančevo, kaže Marija Jević, gradska većnica za kulturu i omladinu.\nBesplatno savetovalište “Moje mesto” za mlade, odnosno psihološka podrška ovoj ciljnoj grupi trajaće naredna 3 meseca. U zavisnosti od interesovanja i odziva nastaviće se, i u planu je da preraste u redovan deo programa Doma omladine. Stručni kadar pored individualnih, po potrebi radi i grupna savetovanja, ističe Marija Jević.\nOsnovni cilj savetovališta “Moje mesto” je da mladi mogu da se otvore, da kažu ono što ih muči i da uz pomoćstučnjaka, koji će ih voditi, sami pronađu rešenja problema. Pozivamo mlade sa teritorije grada Pančeva da lajkuju Facebook stranicu Kancelarije za mlade Pančevo kako bi postali što vidljiviji i lakše dostupni, istakla je Marija Jević.\nBJELICA: U toku sadnja i košenje u Pančevu\nNikoleta Dragaš 27. jula 2020.\nPS: Medijske slobode u EU ugrožene, tražimo hitnu reakciju Evropske komisije


Poslanici ovog doma, na sjednici 12. decembra, prihvatili su principe Prijedloga zakona o budžetu institucija BiH i međunarodnih obaveza BiH za 2014. godinu. Za Prijedlog budžeta glasalo je 23 poslanika, 14 je bilo protiv, dok su dva poslanika bila uzdržana.\nPrema Prijedlogu zakona, budžet iznosi 1.796.392.968 KM, od čega su ukupni prihodi za finansiranje institucija na nivou ove godine i oni iznose 950.000.000 KM, dok su prihodi za servisiranje spoljnog duga 846.392.968 KM i veći su za 57.916.958 KM ili sedam odsto u odnosu na budžet prethodne godine.\nU strukturi prihoda dominira zahvatanje sa jedinstvenog računa u identičnom iznosu kao i ove godine od 750.000.000 KM.\nRaspravu o prijedlogu budžeta obilježile su kritike na račun njegovog zakonskog podnosioca – Predsjedništvo BiH i unutrašnju preraspodjelu sredstava, pa su skoro sve stranke najavile da će uložiti veliki broj amandmana.\nPredsjedništvo BiH je na vanrednoj sjednici prošle sedmice utvrdilo Prijedlog zakona o budžetu, a za njega su glasali predsjedavajući Predsjedništva BiH Željko Komšić i bošnjački član Bakir Izetbegović, dok je protiv bio član Predsjedništva iz Republike Srpske Nebojša Radmanović.\nRadmanović nije glasao za Prijedlog zakona o budžetu institucija BiH i međunarodnih obaveza BiH za 2014. godinu, nakon što druga dva člana Predsjedništva nisu prihvatila njegove prijedloge o smanjenju pojedinih stavki.\nNa ranijoj sjednici nisu prihvaćeni Radmanovićevi prijedlozi da, s ciljem racionalizacije Oružanih snaga BiH, Nacrt budžeta Ministarstva odbrane BiH bude umanjen za troškove bruto plata, naknade pratećih materijalnih troškova za 1.000 vojnika, te da Nacrt budžeta Tužilaštva BiH bude sveden na ovogodišnji okvir i umanjen za 2,1 milion KM.\nRadmanović je smatrao da se u ovom slučaju moralo voditi računa o uštedama koje su se mogle postići u ovim institucijama, što ni ovaj put nije učinjeno.\nUmjesto toga, druga dva člana Predsjedništva su na predloženi iznos sredstava u budžetu usvojili dodatno povećanje budžeta ovih institucija, Ministarstva odbrane BiH u iznosu od 3.670.000 KM, Tužilaštva BiH u iznosu od 300.000 KM, te Ministarstva za ljudska prava i izbjeglice BiH u iznosu od 10 miliona KM, navodi se u saopštenju iz kabineta srpskog člana Predsjedništva BiH.\nParlamentarna skupština BiH trebalo je da budžet institucija BiH za narednu godinu usvoji do ponedjeljka, 9. decembra, jer je to rok MMF-a da bi Federacija BiH i Republika Srpska mogle dobiti 56,4 miliona KM od iduće tranše kredita. Srna\nTagovi: budzetpredsjednistvo bihpredstavnicki domprijedlog


Šta se očekuje na sednici skupštine Srbije na kojoj će se obratiti Vučić? - Politika - Dnevni list Danas\nPočetna » Politika » Šta se očekuje na sednici skupštine Srbije na kojoj će se obratiti Vučić?\nPredsednik Srbije 22. juna podnosi izveštaj o briselskim pregovorima\nM. R. M.18.06.2021. 08:51\nIzveštaj o toku pregovora Beograda i Prištine u Briselu, predsednik Srbije Aleksandar Vučić podneće i poslanicima republičkog parlamenta u utorak 22. juna.\nIako je predsednik najavio da će parlamentarce detaljno i temeljno upoznati sa svim detaljima dijaloga sa kosovskim Albancima, sagovornici Danasa veruju da se ni na toj sednici neće čuti ništa epohalno, osim možda konstatacije da dijalog nije dao nikakve posebne rezultate, a da je koordinacija pritisaka na našu zemlju da prizna Kosovo uvećana.\nSagovornici Danasa, imajući u vidu sastav parlamenta, veruju da će atmosefera na sednici nalikovati Glavnom odboru Srpske napredne stranke, da će biti aplauza i hvalospeva predsedniku, ali da će izostati bilo kakvi zaključci.\nU suštini, kako navode naši sagovornici, Vučić može da ponovi poruke iz 2019. godine, da se i dalje zalaže za kompromis, da je za dijalog, da je pod velikim pritiskom i da mu je potrebno nacionalno jedinstvo.\nMeđutim, ni javnost, ali ni poslanici neće čuti detalje o samom dijalogu, dokle se došlo, koji su ciljevi Srbije, a naravno ni šta su crvene linije, jer to nikada jasno nije ni definisano.\nVladan Glišić , nezavisni poslanik u Skupštini Srbije, kako kaže za naš list, očekuje da će predsednik upoznati parlament sa ozbiljnošću i obimom pritiska koji se prema Srbiji vrše kroz Briselski proces.\n„Očekujem i da će nas upoznati sa osnovnim smernicama strategije kako da se tim pritiscima odoli i da se sačuva međunarodnopravni položaj KiM u sastavu Srbije – na šta se predsednik u pristupnoj zakletvi obavezao. Ako sve ovo izostane onda će i ova sednica biti samo još jedan od mnogih marketinških trikova i propagandnih zamajavanja“, napominje Glišić, dok je Života Starčević, poslanik vladajuće Jedinstvene Srbije ubeđen da će rasprava u utorak 22. juna biti konstruktivna i da će na kraju biti zauzet jedinstven stav koji je potreban Srbiji kada se razgovara o najvažnijim državnim pitanjima.\nOn pozdravlja i odluku predsednika države da palamentarce upozna sa tokom pregovaračkog procesa.\n„Očekujem da će Skupština Srbije doneti određene zaključke i prihvatiti izveštaj predsednika. Pitanje je koliko je to obavezujuće i koliko ima realan značaj u odnosu na politiku EU, kada je u pitanju odnos Brisela prema Kosovu i Metohiji. Za nas, kao narod, izuzetno je važno da pokažemo jedinstvo i nepokolebljivost, kada je u pitanju integritet i teritorijalna nepovredivost naših granica. Sada nije vreme za politikantstvo, već je vreme za jedinstvo oko ključnih pitanja za opstanak naše države i našeg naroda u našoj južnoj pokrajini. Svako ko u svemu ovome vidi priliku da na jeftin način politički profitira, ne misli dobro svome narodu, kako na Kosovu, tako i u celoj Srbiji. Za nas iz POKS-a nema nikakve dileme i ponoviću to još jednom, Kosovo i Metohija su deo Srbije i sa tim nema nikakve trgovine, čak i kada je u pitanju naš put ka EU”, izričit je Žika Gojković, lider POKS-a.\nPojedini predstavnici opozicije smatraju, međutim, da se sa raspravom o dijalogu Beograda i Prištine kasni čitavih deset godina, da je parlament morao svojevremeno da utvrdi šta je platforma za pregovore i ko su pregovarači, ali da je sve to u startu izostalo.\n“Ne zna se o čemu tajno razgovaraju sa predstavnicima lažne države Kosovo, ne zna se ko je i kada ovlastio Vučića da o bilo čemu pregovara, ne zna se šta je pregovaračka platforma državnog vrha, niti je ikada usvojena u Skupštini. Glavno pitanje glasi da li je vlast nešto dužna zapadnim mentorima i da li će pristati da lažna država dobije stolicu u UN? Uzaludna su sva njihova zaklinjanja da nikada neće priznati nezavisnost Kosova, ako se saglase sa ulaskom lažne države u UN što direktno vodi ka stvaranju Velike Albanije, kao najveće bezbednosne pretnje čitavom regionu. To što pričaju o stranim pritiscima i traže podršku u odbrani države može biti samo novi politički marketing u borbi za opstanak na vlasti po svaku cenu”, ističe Boško Obradović, lider Dveri, i pita da li Vučić brani Kosovo ili svoju vlast?\nOn napominje da ako je Vučić došao na pozicije Dveri i spreman je da brani KiM u sastavu Srbije uprkos svim stranim pritiscima – to je prava stvar, ali da mu se, nakon potpisivanja antiustavnih sporazuma u Briselu i Vašingtonu ne može verovati.\n„Posebno sumnjivo je da naša vlast nikada ne pominje Ustav Srbije i Rezoluciju 1244 SB UN kao garancije da je KiM deo Srbije“, izričit je Obradović.\nA Borko Stefanović, zamenik predsednika Stranke slobode i pravde tvrdi da ova vlast nikada nije podnosila bilo kakve izveštaje o pregovorima sa Prištinom.\n„Nemaju ni platformu, niti plan za pregovore. Sve se krije od javnosti. Suštinski, mi jedino slušamo Vučića koji nam priča šta je on tamo pričao. Nikad od njih nećemo čuti istinu, osim da je teško i da ga svi napadaju, a on ih razbija u komade. Neophodno je da vlast i pre i posle svake runde obaveštava Skupštinu i javnost, kao što smo mi radili. Ovo je zamajavanje i prazno busanje u prsa za unutrašnju upotrebu i pokušaj da se od onih koji u stvari ne vode nikakve pregovore i koji su Srbiju potpuno izvukli sa Kosova, naprave junaci. Zbog Kurtijevih katastrofalnih grešaka i ekstremnog postavljanja, svaka sposobna vlast bi sad napravila veliku prednost za našu stranu. No, mi imamo nesreću da nas vode nesposobni i štetni radikali”, ocenjuje Stefanović, dok je Miroslav Aleksić, zamenik predsednika Narodne stranke ubeđen da javnost neće ništa novo saznati o Briselskim pregovorima, a da će atmosfera na sednici parlamenta nalikovati onoj sa Glavnog odbora Srpske napredne stranke, a mladi akademci u parlamentu će se utrkivati u svojim hvalospevima njihovom velikom vođi.\nOn ističe da aktuelni saziv koji je nastao posle lažnih izbora, bez opozicije u njemu nema nikakav legitimitet da raspravlja o tako važnom pitanju kao što je Kosovo i Metohija.\nSličan stav ima i politikolog Mladen Mrdalj koji kaže da da je srpska skupština samo skup odabranih Vučićevih marioneta, tako da se aplauzi i podrška podrazumevaju, kao i Vučićeve izjave namenjene širim masama njegovih obožavalaca.\nOno sto se takođe podrazumeva i čega će biti je salva optužbi na račun opozicije, to jest „bivšeg rezima“.\nMrdalj kaže da će ipak biti zanimljivo da li će Vučić izneti neki novi podatak, posebno o odnosu spoljnih faktora prema Kurtiju i Zajednici srpskih opština, odnosno da li se može očekivati neka promena i pritisak na Srbiju da prihvati neku zamenu za Zajednicu.\nMrdalj smatra da će najzanimljivije ipak biti šta ima da kaže Šaip Kamberi, jedini Albanac u Skupštini i redak opozicioni poslanik.\nSam Kamberi za Danas nije želeo unapred da iznosi svoja očekivanja i stavove o sednici parlamenta posvećenoj briselskim pregovorima, već je rekao da će sačekati sednicu.\nVučić pre dve godine rekao da je dobijen mir i sigurnost za Srbe na KiM\nPredsednik Srbije je parlamentarcima podneo izveštaj prvi put pre dve godine.\n„Nakon sedam godina pregovora sa Prištinom mogu da vam kažem da nismo izgubili ništa od onoga što je već bilo izgubljeno i nismo trgovali ni sa čim što odavno neko nije prodao. Dobili smo mir i veću sigurnost za Srbe na Kosovu i najvažnije – mogućnost da nastavimo da se borimo“, rekao je tada Vučić u govoru koji je trajao blizu dva i po sata.\nRekao je tada i da postoje dve mogućnosti u vezi s Kosovom, a to su normalizacija odnosa Srba i Albanaca i zamrznuti konflikt, za koji je rekao da ne znači ništa i da Albanci mogu da ga odmrznu u svakom trenutku i napadnu Srbe.\nAleksandar VučićAljbin KurtiBorko StefanovićBoško Obradovićbriselski pregovoriDijalog Beograda i PrištineKosovoMiroslav AleksićMladen MrdaljSkupština SrbijeVladan GlišićŽika GojkovićŽivota StarčevićZSOBeograd\nJedno reagovanje na “Šta se očekuje na sednici skupštine Srbije na kojoj će se obratiti Vučić?”\nPit A. Gorić kaže:\n18. juna 2021. u 18.54\nŠta se očekuje? Drama, melodrama, patetika…


Evropske integracije motor razvoja malih i srednjih preduzeća - Evropska mreža preduzetništva Srbije - Enterprise Europe Network SerbiaEvropska mreža preduzetništva Srbije – Enterprise Europe Network Serbia\nNaslovna » Izdvajamo » Evropske integracije motor razvoja malih i srednjih preduzeća\tEvropske integracije motor razvoja malih i srednjih preduzeća\nEvropske integracije i njihova ekonomska dimenzija od suštinskog su značaja za razvoj naše ekonomije, istakao je Marko Čadež, predsednik PKS, otvarajući panel diskusiju “Industrijska politika i razvoj MSP u procesu pristupanja Srbije EU”. Srbija sprovodi inteligentne i ambiciozne reforme koje daju rezultate, ocenila je Elžbjeta Bjenkovska, komesarka EU.\nMarko Čadež, predsednik PKS, ukazao je na veliki značaj ekonomske dimenzije evropskih integracija i pozitivan uticaj na sektor malih i srednjih preduzeća i unapređenje konkurentnosti privrede. Evropske integracije su od suštinskog su značaja za razvoj naše ekonomije, naglasio je Čadež.\n„Srpska ekonomija je prošle godine ostvarila rast veći od 2,5 odsto, što je rezultat vrlo inteligentnih i ambicioznih reformi”, rekla je evropska komesarka za unutrašnje tržište, industriju, preduzetništvo i MSP Elžbjeta Bjenkovska.\nSrbija je za sada na dobrom putu, unapredila je poslovno okruženje za poslovanje malih i srednjih preduzeća (MSP) i očekuje nas u tom sektoru sve veći rast, istakla je Bjenkovska.\nPodseća da je EU za Srbiju najveći trgovinski partner sa učešćem većim od 50 odsto i da je trgovina prošle godine porasla za devet odsto.\nVrlo je prirodno, po rečima komesarke, da Vlada Srbije promoviše veću integraciju sa EU, jer želi da vidi više investicija i zaposlenih u svojoj zemlji.\n“Potrebna nam je otvorena Evropa i drago nam je što imamo otvorenu Srbiju. To je i u našem interesu”, poruka je Bjenkovske.\nEvropska unija pomogla je sektor malih i srednjih preduzeća u Srbiji sa 500 miliona evra povoljnih kredita, naveo je ministar privrede Goran Knežević.\nKnežević je istakao da država, takođe, puno izdvaja za razvoj sektora MSP i priprema industrijsku politiku, što će doprineti da što pre zatvorimo pregovaračko poglavlje 20 o industrijskoj politici i preduzetništvu. Godinu preduzetništva produžili smo na deceniju preduzetništva, obezbedili smo 18,2 milijarde dinara podrške MSP sektoru od čega je 7,6 milijardi dinara bespovratnih sredstava, rekao je ministar.\nV.d. direktora vladine Kancelarije za evropske integracije Ksenija Milenković je rekla da su tržišna ekonomija i konkurentna privreda neki od ključnih uslova za pristupanje EU.\nOna je podsetila da je poglavlje 20 otvoreno u februaru i da će se u narednom periodu pratiti primena strateških dokumenata iz oblasti.\nPredsednik Evrokomore Ričard Veber rekao je da privredne komore mogu da doprinesu daljem razvoju Evrope.\n“Mi preduzetnici treba da uzmemo EU u naše ruke i obezbedimo nove sisteme i nove usluge za razvoj privrede. Treba da radimo zajedno na rešavanju svih problema. Preduzetnici stvaraju Evropu”, naveo je Veber.\nGeneralni direktor holding kompanije „Moji brendovi“ Andrej Jovanović ističe da je najvažnije da zadržimo kvalitetne ljude u Srbiji. “To je krucijalni momenat da bi ova privreda mogla da ide napred. Da bi se to desilo potrebna je velika podrška EU, vlade i lokalnih samouprava”, naveo je Jovanović.\nJovanović je rekao da veruje da u Srbiji dolazi bolje vreme za privedu, kao i da se dobri privredni rezultati već vide kako u zemlji tako i u njegovoj kompaniji.\nPanel diskusiju „Industrijska politika i razvoj MSP u procesu pristupanja Srbije EU“ organizovala je Privredna komora Srbije u saradnji sa Ministarstvom privrede i Delegacijom EU u Srbiji, u okviru posete evropske komesarke Bjenkovske Srbiji.\nEvropska nedelja malih i srednjih preduzeća i u 2016. (European SME Week 2016) Evropske integracije za konkurentniju i stabilniju Srbiju, region i Evropu Nove mogućnosti za kreditiranje malih i srednjih preduzeća u jugoistočnoj Evropi Novih 200 miliona evra povoljnih kredita za oko 4.600 preduzeća Proleće u Srbiji u znaku programa Evropske unije COSME i HORIZONT 2020 ‹ Prethodni članak


Uklanjanje mladeža, lipoma, ateroma, urasle dlake, uraslog nokta ili kurijeg oka\nUklanjanje: Mladeža, Lipoma, Ateroma, Urasle dlake, Uraslog nokta ili Kurijih očiju\nMladeža, Lipoma, Ateroma, Urasle dlake, Uraslog nokta ili Kurijih očiju\nDizajnirani ambijent i ljubazno osoblje\nPotreba za hiruškim intervencijom najčešće je neplanirana i hitna ali ju je moguće i planirati. Zato ne zanemarujte sitne probleme koji mogu da eskaliraju kada se najmanje nadate već ih rešite na vreme na komforan način.\nJedna hirurška intervencija po potrebi u lokalnoj anesteziji u Gracia Medici\nDizajnirani ambijent i ljubazno osoblje stvaraju prijatnu i blagu atmosferu u našoj Poliklinici. Veoma smo ponosni na tim lekara, kojima je etika prvo načelo u postupanju sa pacijentom. Oprema koja se koristi u radu je sertifikovana, inovativna i prilagođena za rad kako bi naši lekari na najbrži, najsigurniji i najprecizniji način utvrdili dijagnozu.


Inicijativa za proglašenje zaštićenog područja „Jezero Bubanj“ u interesu svih Kragujevčana – Veliki Park\nInicijativa za proglašenje zaštićenog područja „Jezero Bubanj“ u interesu svih Kragujevčana\nGrad Kragujevac pokrenuće inicijativu za proglašenje zaštićenog područja gradskog parka „Jezero Bubanj“, a na osnovu jednoglasne odluke odbornika Skupštine grada. Inicijativa će biti upućena Zavodu za zaštitu prirode Srbije radi izrade Studije zaštite kojom se utvrđuju vrednosti tog područja.\nOdluka je u interesu svih Kragujevčana i mi ćemo se potruditi da je sprovedemo do kraja – poručio je gradonačelnik Nikola Dašić i podsetio da smo prethodnih dana svedoci napada jednog dela vanparlamentarne opozicije kako lokalna administracija forsira gradnju po obodima jezera Bubanj. Naprotiv, mi pre svega štitimo interese građana. Zahvaljujući ovoj odluci potrudićemo se da stavimo tačku, da zaštitimo jezero Bubanj i od nas samih, ali i od svih budućih vlasti, istakaoje Dašić.\nJezero Bubanj je kragujevački dragulj. Zato se odlukom odbornika Skupštine grada, donetoj na današnjem zasedanju, pristupa i izradi novog Plana detaljne regulacije „Park jezero Bubanj“. Postojeći PDR iz 2013. godine podrazumevao je neki vid gradnje, ali ne stambenih objekata. Jezero kao takvo mora da ima neke sadržaje i verujem, kazao je Dašić, da su stručnjaci koji su radili PDR na tom mestu videli neki restoran ili hotel. Dozvoljena visina objekta bila je P+4. Novim PDR – om, želimo približnije da odredimo šta može od sadržaja da se ponudi na jezeru, a šta jednostvano nije moguće, poručio je gradonačelnik Dašić.


EPS raspisao konkurs o analizi mogućnosti proizvodnje biomase iz biljke Miscanthus giganteus\nJP „Elektroprivreda Srbije“ raspisala je prošle nedelje konkurs „Analiza mogućnosti razmnožavanja biljne vrste Miscanthus giganteus u cilju produkcije biomase tehnikama in vitro kulture – II faza“. Kako se navodi u konkursnoj dokumentaciji, cilj projekta je obezbeđivanje podataka o mogućnosti gajenja ove biljne vrste u svrhu produkcije biomase. Na početku je …\nU utorak 16. decembra 2014. godine potpisan je ugovor za izgradnju fabrike za prečišćavanje vode u Vršcu između direktora preduzeća „Drugi oktobar“ gospodina Ljubisava Šljivića i predstavnika konzorcijuma kompanija „Delta Inženjering“ i „Aqualia“ gospodina Huana Bofila. Fabrika za prečišćavanje vode nalaziće se u Pavlišu, a njena vrednost iznosiće oko 6 …\nSremska Mitrovica dobija reciklažna ostrva\nPočetkom decembra 2014. godine u Sremskoj Mitrovici počela je izgradnja 32 reciklažna ostrva. Kontejneri za papir, plastičnu ambalažu i karton biće postavljeni u svim stambenim naseljima. Njihovo postavljanje vršiće JKP „Komunalije“ iz Sremske Mitrovice. U planu je da kontejneri budu postavljeni do kraja ove godine. Realizacija ovog projekta deo je …\nZa ulaganje u vodosnabdevanje potrebno oko 10 milijardi evra\nU Beogradu je 16. decembra 2014. godine održan „Waterforum“ u organizaciji Kraljevine Holandije, Privredne Komore Srbije i Ministarstva poljoprivrede i zaštite životne sredine. Predstavnik Ministarstva poljoprivrede i zaštite životne sredine gospodin Danilo Golubović izjavio je da prosečni gubici vode u gradovima u Republici Srbiji iznose oko 32 odsto, kao i …\nPredlog za davanje državnih garancija za kredite JP „Srbijagas“\nSkupština Srbije početkom ove nedelje dobila je predlog zakona o davanju državnih garancija za kredite ovog preduzeća. O predlogu ovog zakona raspravljaće se po hitnom postupku. JP „Srbijagas“ 8. decembra ove godine potpisalo je ugovore o pozajmici 200 miliona dolara sa pet banaka (OTP banka, Banka Inteza, NBG banka, AIK …\nČeška zainteresovana za ulaganje u srpsku energetiku\nMinistar rudarstva i energetike gospodin Aleksandar Antić izjavio je da će u prvoj polovini marta 2015. godine biti doneta odluka o izgradnju termoelektrane „Štavalj“ kod Sjenice, kao i o proširenju postojećeg rudnika „Štavalj“. On je istakao da će odluka biti doneta na sednici Mešovitog komiteta Srbije i Češke. Gospodin Antić …\n1 … 830 831 832 833 834 … 903


30 godina poslovanja - garancija kvaliteta - logistikaitransport.com\nIako je ova godina po mnogo čemu specifična, kompanije koje posluju više decenija, iskustvom uspevaju da pronađu rešenja i prilagode svoje poslovanje novonastaloj situaciji. Jedna koja ove godine proslavlja “veliki” jubilej – 30 GODINA POSLOVANJA – je novosadska kompanija “Panšped”.\nU oblasti transporta, Panšped svojim klijentima pruža usluge drumskog, železničkog, kontejnerskog, avio i brodskog saobraćaja. Drumski transport obuhvata otpremu i dopremu robe za sve zemlje Evrope, specijalne, zbirne i transporte vangabaritnih tereta, kao i usluge obezbeđivanja i popunjavanja CMR tovarnih listova, TIR i ATA karneta.\nOsim transportnih usluga i špediterskih poslova, Panšped pruža usluge skladištenja, manipulacije, distribucije i osiguranja robe u međunarodnom transportu, sa ciljem da odgovori na sve potrebe korisnika u zoni logistike.\nOd 1996. redovan je član FIATA međunarodne asocijacije špeditera, koja omogućava izdavanje špediterskih potvrda FCR, FCT i FBL. Godine 2007. Panšped je otvorio robno-transportni terminal u Novom Sadu, gde vrši prihvat, istovar, utovar i/ili skladištenje, pretovar robe i kamionsku dopremu do skladišta krajnjeg kupca.\nSvi poslovni procesi kompanije su 2018. usaglašeni sa zahtevima standarda ISO 9001:2015, kada je definisana i Politika sistema menadžmenta kvaliteta koja demonstrira opredeljenost ka stalnom razvoju i unapređenju kompanije.\nJoš od osnivanja, Panšped je kontinuirano ulagao u usavršavanje stručnog kadra, razvoj usluga i partnerskih odnosa, što je urodilo Excellence SME Serbia sertifikatom 2019.\nU proteklih 30 godina, menjale su se tržišne prilike i nizali izazovi, ali je misija kompanije ostala ista – razvoj novih i unapređenje postojećih usluga, modernizacija logističke infrastrukture i ulaganje u znanje i veštine zaposlenih. Sada, uz podršku partnera i saradnika, Panšped svoju navigaciju usmerava ka utakmici budućnosti – integrisanju u evropske i svetske privredne tokove i učvršćivanju pozicije na široj mapi Balkana, Centralne i Jugoistočne Evrope.\nPrvi voz sa pogonom na vodonik


Vranjsko porodilište ponovo radi nakon zabrane prijema tokom vikenda zbog korone kod dve bebe - JuGmedia\nU porodilištu u Vranju se porođaji ovog ponedeljka odvijaju normalno, posle zabrane prijema porodilja koja je usledila tokom vikenda po uputstvu epidemiologa tamošnjeg Zavoda za javno zdravlje, a po otkrivanju kovid infekcije kod dve bebe, potvrdila je za Jugmediu Gordana Đorđević, načelnica Ginekologije. Ona je takođe saopštila da tokom vikenda i nije bilo prijema za porođaj tako da nisu ni morali porodilje da šalju na porođaj u Surdulicu i Niš.\n„Dve bebe kod kojih smo utvrdili COVID 19, a koje smo poslali u Niš na dalje lečenje, se prema informacijama dobro osećaju. Prva beba je imala temperaturu i kod nje smo posle testiranja utvrdili prisustvo ove infekcije. Za razliku od nje druga beba nije imala nikakve simptoma, ali smo posle testiranja svih beba, uvrdili da je i ona pozitivna na koronu. Odmah smo po preporuci epidemiologa uradili kompletnu dezinfekciju našeg odeljenja, kao i odeljenja gde su se nalazile bebe“, ističe doktorka Đorđević i naglašava da su testirani i svi oni koji su bili u kontaktu sa njima.\nPrema njenim rečima antigneskim testovima se testiraju i sve porodilje koje dođu na njihovo odeljenje i prati njihovo stanje gde se sprovode i sve epidemiološke mere zaštite.\nOd početka pandemije na ovom odeljenju posete su strogo zabranjenje tako da porodilje nemaju razloga za zabrinutost.


Premijer Marković primio ministra unutrašnjih poslova i direktora UP: Dobri rezultati potvrđeni i visokim stepenom povjerenja građana u policiju\nDatum objave: 01.10.2018 16:27 | Autor: SLUŽBA ZA ODNOSE S JAVNOŠĆU VLADE CRNE GORE\nVideo: Sastanak premijera Markovića sa ministrom Mevludinom Nuhodžićem i direktorom UP Veselinom Veljovićem - kadrovi\nFoto: Sastanak premijera Markovića sa ministrom Mevludinom Nuhodžićem i direktorom UP Veselinom Veljovićem (25,1 MB)\nPredsjednik Vlade Duško Marković primio je povodom Dana unutrašnjih poslova ministra Mevludina Nuhodžića i direktora Uprave policije Veselina Veljovića.\nČestitajući sjutrašnji praznik svim pripadnicima policije i Ministarstva, predsjednik Vlade izrazio je zadovoljstvo podatkom da je u prvih devet mjeseci ove godine rasvijetljeno 72 odsto počinjenih krivičnih djela i istakao da su odlični rezultati Ministarstva unutrašnjih poslova i Uprave policije potvrđeni i kontinuiranim visokom stepenom povjerenja kako javnosti tako i građana u policiju i njen rad.\n„Ovo je potvrda da postoje jasno definisani prioriteti i da je policija posvećena svom poslu. I to daje rezultate“ – konstatovao je premijer Marković. Dobijam informacije da je saradnja i razmjena podataka sa Interpolom, Europolom i partnetrskim službama na visokom nivou, a Crna Gora je u tom kontekstu primjer u regionu i šire. Predsjednik Vlade je dodao da je očigledno da su nedavnim kadrovskim promjenama u policiji obezbijeđeni bolja mobilnost i efikasnost, uz saradnju sa Tužilaštvom i drugim državnim organima, što je dalo vidljive rezultate naročito u pogledu borbe protiv organizovanog kriminala.\nPremijer je ocijenio da i u predstojećem razdoblju ključni prioritet sistema bezbjednosti treba da bude obračun sa organizovanim kriminalnim grupama. Na sastanku je konstatovano da izazov predstavlja i oblast trgovine ljudima. Vlada poziva Tužilaštvo da snažnije doprinosi aktivnostima na krivičnom progonu i procesuiranju aktera tih kriminalnih pojava, sa posebnim akcentom na organizatore ugovaranja brakova i prosjačenja. Marković je takođe saopštio da su bezbjednost i sigurnost osnovni zadatak policije, te da će se pristupiti i određenim organizacionim promjenama i unapređenjima koja treba da obezbijede efikasniju borbu protiv svih oblika kriminala.\nNaglašeno je da je Vlada odlučna da na predlog Ministarstva unutrašnjih poslova obezbijedi najviši nivo materijalno-tehničkih sredstava za kvalitetan i efikasan rad svih segmenata sistema bezbjednosti, uključujući i poboljšanje materijalnog položaja zaposlenih kroz rješavanje stambenih pitanja policijskih službenika i njihovih porodica.


Lična poruka vladaru Abu Dabija povodom izbora za novog predsednika Ujedinjenih Arapskih Emirata | Predsednik Republike Srbije\nLična poruka vladaru Abu Dabija povodom izbora za novog predsednika Ujedinjenih Arapskih Emirata\n„Ekselencijo, poštovani prijatelju,\nželim da Vam uputim najsrdačnije čestitke na izboru za ovu najodgovorniju od svih dužnosti, uveren da ćete svojom mudrošću i iskustvom nastaviti da vodite Vaš narod putem mira i svakog dobra i napretka.\nI u vremenima najveće tuge i izazova, život nas uči da moramo da nastavimo časnim putem slavnih prethodnika i predaka. Na tom putu nas uvek čekaju brojne obaveze i iskušenja, čineći uspon mnogo težim, ali i svaku pobedu i uspeh – mnogo većim i sjajnijim.\nPoznajući Vašu odlučnost, smirenost u donošenju odgovornih odluka i vrhunsko znanje nastalo na iskustvu u teškim vremenima, siguran sam da ćete voditi svoj narod u još bolju i perspektivniju budućnost.\nKoristim ovu priliku da Vas još jednom uverim da ćete na tom putu i dalje imati Srbiju kao pouzdanog partnera i, pre svega, kao prijatelja koji ne uzmiče ni onda kada mnogi odustaju ili okreću leđa.\nUz najbolje želje za svaku ličnu i državničku sreću i uspeh, primite, Ekselencijo, izraze mog najdubljeg uvažavanja“, navodi se u poruci predsednika Vučića.


MLADI U TURISTIČKOJ INDUSTRIJI: U Negotinu otvoren Savetodavni centar za omladinski turizam | Radio Magnum 103 MHz\nPočetak/Društvo/MLADI U TURISTIČKOJ INDUSTRIJI: U Negotinu otvoren Savetodavni centar za omladinski turizam\nRadio Magnum Send an email 30. октобра 2020. | 12:55\nSavetodavni centar za omladinski turizam otvoren je u Negotinu u okviru Završne konferencije projekta „Mladi u turističkoj industriji“ koji realizuje Udruženje “Srbija za mlade” u partnerstvu sa opštinom Negotin.\nZavršna konferencija projekta „Mladi u turističkoj industriji“\nSavetodavni centar za omladinski turizam koji će mladima služiti za razvoj preduzetništva i edukaciju, opremljen je donacijom Evropske unije – računarima i nameštajem, projektorom i radnim materijalima kao deo projektnih aktivnosti.\nOva akcija je deo globalnog projekta „Podrška Evropske unije aktivnom uključivanju mladih“, ukupne vrednosti 4,7 miliona evra, koji finansira Evropska unija i sufinansira Vlada Republike Srbije.\nKako bi se mladima pružila šansa da u svojoj zemlji nauče sve što im je potrebno za uspešno pokretanje i vođenje održivog projekta iz oblasti turizma, u okviru ovog programa, koji je realizovan u opštinama Negotin, Bajina Bašta, Nova Varoš, Raška, Niš, Bač, Savski venac – Beograd i Bečej, organizovani su info dani kroz koje je prošlo 400 mladih, ali i treninzi i edukacije za oko 300 nezaposlenih, od kojih je bilo najmanje 40 odsto žena i 15 odsto pripadnika ugroženih grupa.\n„Ovaj projekat je promocija samozapošljavanja i preduzetništva mladih. Mladi su na našim info danima i treninzima imali priliku da slušaju predavanja od eminentnih stručnjaka iz oblasti turizma, koji su sa njima delili iskustva, znanja i ohrabrili su ih da pronađu svoju šansu upravo u turističkom sektoru bilo kroz zapošljavenje u nekoj firmi, bilo kroz pokretanje nekog inovativnog preduzetničkog poduhvata“, rekao je Tijago Fereira iz Udruženja „Srbija za mlade“.\nTijago Fereira, Udruženje „Srbija za mlade“\nPrema njegovim rečima, projekat je nastojao da doprinese stvaranju novih mogućnosti za zapošljavanje mladih u turističkoj industriji, kroz direktno uključivanje ciljnih grupa i podršku zainteresovanim stranama.\n“U okviru samog projekta smo organizovali i prakse u hotelima, turističkim agencijama, neke od njih i dalje traju i siguran sam da su neki od tih mladih već počeli da primenjuju znanja koja su stekli”, rekao je u Negotinu Tijago Fereira i dodao da je Negotin turistima “generalno nepoznata destinacija iako ima mnogo potencijala i prirodnih bogatstva koja tek treba da se iskoriste u turizmu”.\nKruna ovog projekta je otvaranje regionalnog Savetodavnog centra za omladinski turizam u Negotinu koji je smešten u prostorijama ovdašnjeg Centra za obrazovanje Doma kulture „Stevan Mokranjac“, u zgradi nekadašnjeg Radničkog univerziteta, a opremljen sredstvima iz projekta.\n„U Savetodavnom centru za omladinski turizam će se organizovati edukacije. Ovde mladi imaju pristup svoj neophodnoj opremi za realizaciju svojih ideja. Ovde će dolaziti mentori iz organizacije „Srbija za mlade“ s vremena na vreme zajedno sa drugim stručnjacima iz oblasti turizma. Ovde ćemo organizovati edukacije i bićemo uvek dostupni svima koji žele da nešto rade u turističkom smislu“, rekao je Fereira.\nInače, projekat koji je trajao 15 meseci, vredan je 200.100 evra. Sa 10 odsto sredstava učestvuje opština Negotin.\nVladimir Veličković, predsednik opštine Negotin\n“Razvoj i unapređenje ljudskih resursa je od suštinskog značaja za lokalni ekonomski razvoj i verujem da će pomoći mladima da svoju šansu pronađu upravo u sektoru turizma. O Negotinu će se mnogo više govoriti i kada kompleksi pivnica u Rajcu i Rogljevu budu rekonstruisani s obzirom da predstavljaju jedinstveni turistički biser, i samim tim biće potrebno da se što veći broj ljudi, posebno mladih iz ovog kraja aktivnije uključi u turističku industriju”, rekao je Vladimir Veličković, predsednik opštine Negotin.\nAktivnosti su sprovedene u saradnji sa fakultetima, Nacionalnom službom za zapošljavanje, lokalnim opštinama, lokalnim centrima za socijalni rad i kancelarijama za mlade.\nZavršnoj konferenciji u Negotinu prisustvovali su, između ostalih, predstavnici Nacionalnog udruženja turističkih agencija u Srbiji (JUTA), Udruženja turističkih vodiča Srbije i Udruženja “Hores”.\nEU Negotin omladinski turizam\nDeo naselja Kraljevica bez vode


Problem: Konstrukcija Nepodržani XML šeme - Excel\nProblem: Konstrukcija Nepodržani XML šeme\nMicrosoft Office Excel 2007 podržava uvoz i izvoz XML podataka kroz niz konstrukcija XML šeme. Međutim, postoje neke XML šemu konstrukcija tu Office Excel 2007 ne podržava. Sledeća lista sa detaljima konstrukcija XML šeme koje nije moguće uvesti u programu Excel:\n< sve > Ovi elementi vam omogućavaju da uključuju elemente koji nisu deklarisani u šemi.\n< anyAttribute > Ovi elementi vam omogućavaju da uključite atribute koji nisu deklarisani u šemi.\nRekurzivne strukture Ove strukture se koriste za kreiranje hijerarhije podataka, kao što je struktura upravljanja u organizaciji, u kojem su iste XML elemenata ugnežđene nekoliko nivoa. Rekurzivne strukture ne može biti ugnežđeno više od jednog nivoa.\nGrupe za zamenu Ove grupe omogućavaju elementa koji će se zamene gde god drugi element se upućuje. Element ukazuje da je član grupe za zamenu drugi element kroz atribut < zamenjivanje > .\nMešoviti sadržaj Ovaj sadržaj se javlja kada element sadrži podređeni element i jednostavan tekst izvan podređeni element. Uobičajeni slučaj je gde su oznake za oblikovanje (kao što je oznaka za podebljano) koja se koristi za označavanje podataka unutar element.\nViše informacija potražite u članku Povezivanje sa XML datotekom (Power Query).


Erdogan: Autoput Sarajevo-Beograd "put mira" - Studio B\nBeograd 28°C u 15:00\nErdogan: Autoput Sarajevo-Beograd „put mira“\nErdogan: Autoput Sarajevo-Beograd „put mira“ Tanjug\nRegionRegion Pocetna 09. 07. 2019. 11:04:07\nAutoput Sarajevo-Beograd je „put mira“i imaće ogroman značaj, posebno za jačanje saradnje i povezivanje u regionu, rekao je turski predsednik Redžep Tajip Erdogan .\n„Potpisali smo potrebne memorandume i sa bosanskom i srpskom stranom i planiramo da u najskorije vreme počnemo izgradnju kako bismo povećali našu konkurentnost u doba globalizacije. Moramo da razvijemo našu ekonomsku saradnju“, rekao je Erdogan na plenarnoj sednici Procesa saradnje u Jugoistočnoj Evropi na Jahorini.\nOn je istakao da je proces saradnje u jugoistočnoj Evropi doprineo integracijama zemalja zapadnog Balkana u evroatlanske institucije i da će Turska nastaviti da podržava ove zemlje na tom putu.\nPoručio je da će se odluke Evropske unije u vezi sa pregovorima o članstvu sa Severnom Makedonijom i Albanijom direktno odraziti na budućnost regiona, te da je izuzetno važno da se pregovori odvijaju u predviđenim okvirima, jer će u suprotnom narušiti mir, stabilnost i odnose sa EU.\n„U poslednje vreme vidimo da je politika proširenja blokirana od strane nekih populističkih krugova. Negativni pravci podele i diskirminacije koji se šire kontinentom u poslednje vreme predstavljaju opasnost za budućnost i potencijal regiona“, poručio je Erdogan.\nTurska će 2020. godine početi svoje predsedavanje PSJIE-om, a Erdogan ističe da će glavni ciljevi biti jačanje regionalne zaštite, migracije, povećanje kvaliteta ljudskih resursa, proširenje komunikacionih i transportnih ruta u regionu, itd.\nMeđu strateškim ciljevima je, navodi Erdogan, podizanje na najviši nivo mogućnost komunikacija i transporta na Balkanu.\nPrema njegovim rečima, u vreme digitalizacije, od važnosti je da se razvijaju digitalne mreže u okviru država članica PSJIE-a.\n„Veoma je važno da postanemo region koji će podsticati tehnološki razvoj, koji najavljuju ekonomski uslovi 21. veka“, rekao je Erdogan.\nOne Response to “Erdogan: Autoput Sarajevo-Beograd „put mira“”\nTony Cera каже:\nјул 9, 2019 у 9:24 pm\nPut bratstva i jedinstva, opet\nJak zemljotres blizu Atine\nUbici majke na Vidikovcu pravosnažno 15 godina zatvora\nVesić: SBB nema svoj strujomer, građani plaćaju struju umesto njih\nSaslušana Đ.A iz Zvečanske, podneta krivična prijava\nVulin: Vladavina prava u Hrvatskoj na najnižim granama\nLončar: Od sada u celoj Srbiji najsavremenija hirurgija\nIzmena režima rada linija javnog prevoza\n„Zelenilo” cvećem „obojilo” Beograd\nVesić zahvalio radnicima EDB-a za požrtvovanost tokom poplava\nZavršni radovi na saobraćajnici Nova 5\nSahrana Nikole Hajdina 23. jula na Novom groblju\nHrvatska uskratila pravo na veroispovest Kapetanu Draganu\nCentar za srpski jezik i kulturu i u Japanu\nProblem Kosova visoko na listi prioriteta spoljne politike Amerike\nBeograd na vodi svakodnevno raste\nМарија Конц Миљковић на Preseljenje Službe za katastar nepokretnosti Novi Beograd\nRajkec на „Akva park“ u Žitorađi gotov u septembru\nHerbiko на Partizan duguje 22 miliona evra\nDr Milanče Mitovski на Kakav praznik tenisa! Fantastični Novak Đoković peti put šampion Vimbldona\nGej на Program posete predsednika Francuske Emanuela Makrona\nTony Cera на Erdogan: Autoput Sarajevo-Beograd „put mira“\nDarko на Komunalnu miliciju, ubuduće, formiraju i opštine\nDankoni на Savsko jezero danas čistilo više od 80 ronilaca\npredrag на Azil za pse na imanju PIK Zemun\nLazar на U toku asfaltiranje Cerske ulice\nZabrinut roditelj на Gak: Đilas traži od građana da im ne bude bolje\nRade на Azil za pse na imanju PIK Zemun\nStana Stamenkovic на Zaprašivanje komaraca na pet opština\nDanijel ramadanovic на Prijava štete u Borči i Kotežu, od sutra u Ovči i Padinskoj Skeli\nTrenutna temperatura 28°C\nMalo i umereno oblačno


Izbori protekli u mirnoj i demokratskoj atmosferi\nPredsednik Vlade Srbije Aleksandar Vučić izjavio je danas u razgovoru sa amabasadorom Velike Britanije u Beogradu Denisom Kifom da je zadovoljan što su izbori u nedelju protekli u mirnoj i demokratskoj atmosferi.\nU saopštenju iz Vlade navodi se da je Vučić rekao da će prioriteti buduće vlade biti ekonomski napredak zemlje, evropske integracije i regionalna saradnja.\nKako se dodaje, britanski ambasador čestitao je Vučiću pobedu i odlične rezultate koje je ostvarila Srpska napredna stranka na jučerašnjim izborima.\nAmbasador Kif uručio je Vučiću pismo britanskog prestolonaslednika princa Čarlsa, u kojem, izmedju ostalog, posebno ističe gostoprimstvo koje mu je pruženo u Srbiji tokom njegove nedavne posete.\nZahvaljujući na pismu, Vučić je rekao da je poseta prinčevskog para donela novi zamah u odnosima dveju zemalja, piše u saopštenju.


U19 Evropsko prvenstvo - Blic Sport\nOSTRVLJANI DOLAZE Posle U20 šampionata sveta, Englezi osvojili i omladinsko prvenstvo Evrope\nNovi talas stiže u svet fudbala, i to iz njegove postojbine.\n"ORLIĆI" BEZ U-19 PRVENSTVA EVROPE Koban poraz Obradovićevih omladinaca od Nemačke\nOmladinska fudbalska reprezentacija Srbije, koju vodi Milan Obradović, izgubila je u drugom kolu kvalikacionog turnira u Kelsterbahu od domaćina Nemačke sa 2:0 (1:0), čime je ostala bez šansi da se plasira na U-19 šampionat Evrope koji će se održati u Gruziji.\nPRVI TEST "Orlići" izgubili u Sloveniji, popravni za dva dana\nU prvoj od dve provere u Sloveniji, mlađa omladinska selekcija Srbije poražena je minimalnim rezultatom od domaće reprezentacije - 0:1. Srbija je imala prilike, ali su Slovenci uspeli u 33. мinutu da savladaju Čupića.\nOmladinci Francuske deklasirali Italiju i postali prvaci Evrope u fudbalu /VIDEO/\nOmladinska fudbalska reprezentacija Francuske savladala je Italiju sa 4:0 (2:0) i osvojila titulu U-19 prvaka Evrope na šampionatu održanom u Nemačkoj.\nFSS se kandiduje za domaćina omladinskog prvenstva Evrope\nFudbalski savez Srbije (FSS) saopštio je da će se kandidovati za dobijanje domaćinstva Evropskog prvenstva za igrače do 19 godina.


Kada klubovi ne dogovaraju rezultate, tu su sudije | Novine Toronto\nKada klubovi ne dogovaraju rezultate, tu su sudije\nFudbalski klub Novi Pazar zatražio je od Zajednice klubova Super lige i Prve lige Srbije da se analiziraju sve sudijske odluke iz prethodnog kola i da se trajno odstrane iz fudbala svi koji su napravili greške u nameri da utiču na krajnji rezultat.\nU tom klubu su naveli da je fudbalska javnost mogla da se uveri u "novu blamažu u Super ligi Srbije u režiji sudija, čijim se lopovlucima kroji prvenstvena tabela".\n"Kada klubovi međusobno ne dogovaraju rezultate, onda se sudije potrude da svojim odlukama utiču na krajnje ishode i na stanje na tabeli. Zbog korektnosti i kolegijalnosti prema klubovima, nećemo reći o kojim se utakmicama radi, kao ni imena arbitara koji godinama bacaju ljagu na naš fudbal", dodali su Novopazarci.\nOni su ocenili da Srbija ima odlične fudbalske sudije, ali i "egzekutore koji odrađuju posao za svoje nalogodavce".\n"To vide svi i svi to znaju godinama unazad, ali ove sezone su najbrutalnije i krajnje degutantno pokazane slabosti naše sudijske organizacije", zaključili su Novopazarci.


Lady weekend – manifestacija prvenstveno posvećena damama održaće se 5. i 6. marta u Mercator Centru Beograd. Posetioci će dane vikenda provesti uživajući u veoma raznovrsnom programu koji su pripremili izlagači specijalno samo za sve posetioce.\nOko 30 izlagača predstaviće svoje proizvode za dame, od onih neophodnih poput kozmetike, nakita, napitaka, razne vrste hrane, pa sve do onih koji ih informišu i opuštaju – knjige, časopisi, filmovi, muzika. Neki od njih pripremili su i kreativne radiocice u kojima dame mogu da učestvuju, takmiče se, a najbolje očekuju vredne nagrade.\nDame će uživati u svemu što ih očekuje na ovoj manifestaciji, a njihove jače polovine ih mogu obradovati poklonima, koje ovde mogu naći po specijalnim popustima.\nPosetioci će moći da se posavetuju sa stručnim licima iz oblasti nege svake savremene žene. Zatim, tu će biti i šminkeri i frizeri koji će se potruditi da dame tog vikenda zasijaju posebnim sjajem, a potpuno besplatno moći će i da urade manikir i još dosta toga očekuje ih ovog vikenda na manifestaciji.\nOranizatori zajedno sa partnerom Mercator Centrom, kao i sponzorom manifestacije – Dove pripremaju odličnu zabavu i druženje za sve posetioce Lady weekend-a.


Amerika našla još jedan način da zada udarac Kini - 06.09.2020, Sputnik Srbija\nAmerička vlada je pronašla nov način kako da ugrozi Kinu i njene najveće tehnološke kompanije, piše američki list „SNBS“. Spremni su da uvedu ograničenja za... 06.09.2020, Sputnik Srbija\nAmerička vlada je pronašla nov način kako da ugrozi Kinu i njene najveće tehnološke kompanije, piše američki list „SNBS“. Spremni su da uvedu ograničenja za veliku kinesku kompaniju „SMIC“ (Međunarodna korporacija za proizvodnju poluprovodnika), što će otežati rad najvećim korporacijama među kojima je i Huavej“.\nU slučaju da Bela kuća donese odluku o uvođenju sankcija, „SMIC“ će biti dodata u specijalan spisak kompanija Ministarstva trgovine, kojima će biti potrebna posebna dozvola za trgovinu u SAD. Kompaniji će biti ograničena isporuka sirovina za njene proizvode.\n„SMIC“ je jedna od najvažnijih kompanija kineske ekonomije i za Peking predstavlja veliku podršku za razvoj sopstvene mikroelektronske. Državni program je koncipiran do 2025. godine i ima za cilj povećanje izvoza proizvoda iz Kine, kao i jačanje tehnološke bezbednosti.\nPored toga „SMIC“ je ujedno i najveći proizvođač smartfona „Huavej“, jer je tajvanska kompanija „TSMC“ morala da prekine saradnju zbog američke pretnje sankcijama.\nAnalitičari upozoravaju, da se ovakva ograničenja mogu negativno odraziti i na ekonomiju Amerike, jer će otežati izvoz sirovina i tehnologija partnerima kompanije „SMIC“ u Kinu.


Lenovo pomera granice dizajna, inovativnosti, kvaliteta i pouzdanosti | PC Press\n18. maj 2010. 10. april 2017. Bojan Stanojević\nLenovo je u ponedeljak na konferenciji za medije u hotelu Antunović u Zagrebu, pred novinarima iz Slovenije, Bosne i Hercegovine, Srbije i Hrvatske, demonstrirao zašto je proglašen najboljim proizvođačem računara, prema izveštaju Technology Business Research-a (TBR).\nIzvještaj Technology Business Research-a „Studija o korporativnom ponašanju prilikom kupovine IT opreme i zadovoljstva korisnika: prenosivi i stoni računari za treći i četvrti kvartal 2009. godine“ proglasio je Lenovo najboljim proizvođačem računara, još jednom potvrdivši njegovu poziciju tehnološkog lidera u PC industriji. Takođe, izveštaj TBR-a naglasio je veliku predanost Lenova osiguravanju visokokvalitetnih računara i usluga kao i podrške korisnicima.\nVrhunski stručnjak i tehnički direktor globalnog istraživačkog centra kompanije Lenovo, Kevin Beck, okupljenim novinarima demonstrirao je prednosti koje proizvodi Lenova nude svojim korisnicima u odnosu na konkurenciju, ističući inovativni dizajn s naglaskom na kvalitetu i pouzdanosti koji doprinose njihovoj ukupnoj vrednosti.\n„Cilj nam je da nastavimo sa proizvodnjom najsofisticiranijih računara na svetu i pomeranjem granica dizajna, inovativnosti, kvaliteta i pouzdanosti. Veliku ulogu u ostvarivanju toga cilja ima pružanje kvalitetnih usluga i podrške korisnicima. Našim korisnicima nastavićemo da pružamo inovativne usluge i rešenja kako bismo nadmašili njihova očekivanja, postavljajući nove standarde pružanja usluga vrhunskog kvaliteta“, izjavio je Kevin Beck.\nLenovo se na konferenciji za medije ponosno osvrnuo i na prenosivi računar netbook IdeaPad S10-3t, dokazujući svoju predanost vrhunskom dizajnu i inovativnosti, spajajući najnoviju tehnologiju i vrhunske performanse po prihvatljivoj ceni.\nLenovo netbook IdeaPad S10-3t predvodnik je nove generacije prenosivih računara sa bogatim multimedijalnim mogućnostima, koji kombinuje prenosivost, eleganciju, najnovije tehnologije i vrhunske performanse. IdeaPad S10-3t prvi je netbook s ekranom osjetljivim na dodir koji ima ugrađenu tehnologiju Lenovo NaturalTouch za upravljanje dodirom kako bi korisniku pružio jedinstveno računarsko iskustvo.\nTagovi: IdeaPad S10-3t, Kevin Beck, Lenovo, NaturalTouch, TBR, Technology Business Research\n← Google priznao da je špijunirao\nHP: Serveri ProLiant G7 donose potpuni povraćaj investicija za samo dva meseca →


Vesti Autor:N1 Beograd, Nikola Radišić18. maj. 202211:21 > 18:392 komentara\nSpecijalizovana veća Kosova osudila su čelnika Udruženja ratnih veterana Oslobodilačke vojske Kosova (OVK) Hisnija Gucatija i Nasima Haradinaja na četiri i po godine zatvora i novčanu kaznu od po 100 evra.\nGucati i Haradinaj su proglašeni krivim za krivična dela protiv pravosuđa, odnosno ometanje službenih lica u vršenju službenih dužnosti, zastrašivanje svedoka i povredu tajnosti postupka. Oslobođeni su tačke koja ih je teretila za odmazdu, navodi se u saopštenju.\nSud za zločine OVK presudu Gucatiju i Haradinaju izriče 18. maja\nTužioci: Dokazali smo krivicu Gucatija i Haradinaja\nTužioci traže da Gucati i Haradinaj budu osuđeni na po šest godina zatvora\n08. mar. 2022 4\nOptuženi su prisustvovali sednici Pretresnog panela II Specijalizovanih veća u Hagu, kojim je predsedavao američki sudija Čarls Smit.\nPanel je utvrdio da su u septembru 2020. Gucati i Haradinaj na tri konferencije za štampu, preko dvadeset istupanja u medijima i kroz saopštenja na društvenim mrežama otkrili poverljive informacije koje su se odnosile na istrage i rad Specijalne istražne radne grupe i Specijalizovanog tužilaštva.\nTe informacije su bile zaštićene Zakonom. U njima su se nalazila imena na stotine svedoka i potencijalnih svedoka. Optuženi su te informacije, kako se navodi, otkrili izlaganjem dokumenata koji su sadržali te informacije, dopustili su drugim licima da dokumente pregledaju, snimaju, fotografišu i odnose sa sobom, i javno su opisivali njihov sadržaj.\n„Pored tih radnji, panel je utvrdio da su optuženi svedoke javno nazivali ‘izdajnicima’, ‘špijunima’, ‘kolaboracionistima’ i ljudima koji ‘samo govore albanski’. U opštoj klimi zastrašivanja svedoka koja dugo preovlađuje na Kosovu, panel je zaključio da je namera optuženih bila da tim opaskama svedoke i potencijalne svedoke zaplaše i da ih pokolebaju u pogledu pružanja podataka značajnih za istrage tužilaštva o bivšim pripadnicima OVK“, ističe se u saopštenju.\nPanel je takođe zaključio da je „ponašanje optuženih bilo sredstvo za postizanje određenog cilja, to jest, da se spreči efikasna istraga tužilaštva i krivično gonjenje bivših pripadnika OVK.\n„U vezi sa optužbom za odmazdu, panel je zaključio da je za postojanje tog krivičnog dela, zbog njegove kvalifikacije u KZK, tužilaštvo moralo da dokaže van razumne sumnje da su optuženi preduzimali radnje protiv određenih svedoka svesni da su informacije koje su ti svedoci pružili bar donekle istinite. Panel je zaključio da tužilaštvo nije izvelo dokaze o tom pravnom pitanju te je zbog toga oslobodio obojicu optuženih od optužbe za odmazdu“, navodi se u saopštenju kosovskih specijalizovanih veća.\nŠta su tvrdili optuženi?\nGucati i Haradinaj su se izjasnili da nisu krivi, a tokom suđenja su insistirali na stavu da nisu počinili nikakva krivična dela.\nSpecijalizovana veća Kosova su opisali kao „jednonacionalni sud“ koji „ima za cilj da kazni Albance, dok amnestira zločine koje su počinile srpske vojne i policijske snage na Kosovu“.\nTokom suđenja su tvrdili da ne znaju da li su dokumenta, koje su objavili, originalna ili ne, uz ponavljanje da je Specijalni sud „diskriminatoran prema Albancima“.\nHisni GucatiNasim Haradinajpresudaspecijalizovana veća kosovazastrašivanje svedoka


Vip uvodi prvu privatnu LTE mrežu u Srbiji | Blok vesti\nHome IT Vip uvodi prvu privatnu LTE mrežu u Srbiji\nPored tri poznate mobilne 4G mreže postojećih telekomunikacionih operatora u Srbiji, kompanija Vip mobile omogućiće i četvrtu, za koju je dobijeno odobrenje regulatorne agencije RATEL. Nova mreža koja uskoro „stiže u Srbiju“ je prva privatna LTE mreža, namenjena Aerodromu „Nikola Tesla“ u Beogradu.\nTo praktično znači da će na teritoriji Srbije zaposleni beogradskog aerodroma jedini imati sopstvenu mobilnu mrežu, koja omogućava unapređenje poslovnih procesa, usluga i bezbednosti na mnogo viši nivo, jer je povezivanje neprekidno i moguće sa bilo koje lokacije u okviru aerodroma. Na taj način, zahvaljujući proaktivnosti i tehnološkim inovacijama kompanija Vip mobile i Nokia, Aerodrom „Nikola Tesla“ postaće prva kompanija u Srbiji koja će ući u svet nove evolucije u telekomunikacijama.\n– Inovacije generalno dolaze kao potrebe tržišta. Iako nam uskoro dolazi 5G, vrednost 4G kroz koncept ovakvih privatnih mreža u svetu prepoznat je u vrednosti čak 19 milijardi evra do 2026. godine. U Vip mobile-u prepoznajemo trendove i potrebe korisnika i koliko god je moguće, u skladu sa dostupnošću tehnologija na lokalnom ili svetskom tržištu, mi identifikujemo rešenja i uklapamo ih sa potrebama korisnika. Zaokruženim rešenjem, mi im otklanjamo problem i unapređujemo poslovne procese – poručuje Dragan Tanasković, direktor ICT rešenja Vip mobile.\nPrivatna LTE mreža i manjim korporacijama može da pruži dodatnu vrednost upravo zbog nezavisnosti mreže i baze podataka. To omogućava kontinualan prenos i neprekidnu komunikaciju čak i kada bi došlo do prekida veze između sedišta kompanije i centralnog sistema operatora.\n– Naša ideja je bila da podržimo kreiranje agilnog poslovnog okruženja za našeg korisnika, da podržimo i ubrzamo digitalnu transformaciju, i da uvedemo nove tehnologije kao što je Internet of Things. Insistirali smo na znatno većem povezivanju mašina i senzora, jer to dovodi do velike automatizacije procesa i njihovog ubrzanja – objašnjava Vladimir Uzelac, arhitekta ICT rešenja Vip mobile.\nPrivatna LTE mreža je zamišljena da u jednom access domenu podrži zaposlene na aerodromu u tačno određenom frekvencijskom spektru, kao i da podrži sve putnike koji stižu. Saobraćaj se odvija tako da nijedan bit podataka ne izađe sa te lokacije, što pruža maksimalnu bezbednost ljudi i uređaja.\n– Uređaji poput skenera prtljaga ili tableta sada mogu da se integrišu pomoću mreže i da budu slobodni za komunikaciju non stop, posebno u hitnim situacijama. Ovi dodatni resursi koji su veoma bliski korisnicima smanjiće kašnjenje i omogućiti efikasnu upotrebu aplikacija. Čvrsto verujem da će privatna LTE mreža biti platforma od ključne važnosti za aerodrom da unapredi procese, putničko iskustvo i finansije – rekla je Jasmin Rifai, Enterprise Business, CBT Telekom Austria, NOKIA.\nZavršetak projekta privatne LTE mreže za Aerodrom „Nikola Tesla” očekuje se tokom 2021. godine.\nPrevious articleVlada: Radno vreme tržnih centara, prodavnica garderobe, kladionica, igraonica, ugostiteljskih objekata i uslužne delatnosti do 20 časova\nNext articleNOVAK IZABRAO PARTNERA: Evo sa kim će Đoković trenirati u Melburnu


Rakić: Jednostrani potezi i akcije poput one od 13. oktobra na Severu Kosova ne doprinose boljitku | Radio Kosovska Mitrovica\nRakić: Jednostrani potezi i akcije poput one od 13. oktobra na Severu Kosova ne doprinose boljitku\n27. October, 2021 14:35 |\nMinistar za zajednice i povratak Goran Rakić se danas sastao sa generalnom sekretarkom Organizacije za evropsku bezbednost i saradnju Helgom Marijom Šmid (Helga Maria Schmid) i s njom razgovarao o političkoj i bezbednosnoj situaciji na Kosovu kao i poslednjim dešavanjima na Severu Kosova. Ministar je na sastanku takođe istakao da je potpuna implementacija briselskog sporazuma od krucijalne važnosti za postizanje trajnog mira na ovim prostorima i da je neophodno u što skorijem periodu formirati Zajednicu srpskih opština.\nRakić je rekao i da je proces povratka potpuno u stagnaciji upravo zbog nedostatka sigurnog i bezbednog okruženja kada su u pitanju povratničke sredine.\n”Osnovni cilj svih nas mora biti zajednički rad na prevazilaženju prepreka koje stoje na putu boljih životnih uslova svih zajednica. Ukoliko jedna strana nije spremna na tako nešto, probleme ne možemo rešavati. Rezultate u unapređenju suživota možemo postići jedino iskrenim namerama i predanim radom svih institucija i organizacija na Kosovu”, kazao je ministar Rakić.\nO vladavina prava i zakona naročito kada su u pitanju manjinske zajednice ne treba govoriti samo deklarativno već dobre zakone treba i primenjivati.\nJednostrani potezi i akcije poput one od 13. oktobra na Severu Kosova ne doprinose boljitku u odnosima dva naroda već samo produbljuju krizu i istakao da je jedini način rešavanja svih problema, dijalog. U prilog tome govori i činjenica o fundamentalnom kršenju ljudskih prava, a pravi primer je i skorašnja presuda protiv Ivana Todosijevića”,dodao je Rakić


Ljudi zbog penzija padaju u nesvijest\nFinansijske dubioze u kojima se nalaze oba entiteta, konstantni nedostatak novca i rupe u blagajnama penzionih fondova, manjak radnih mjesta i priljeva sredstava u zavode, nedisciplina u naplati doprinosa, kao i šokantni podatak kako je odnos penzionera i zaposlenih gotovo 1:1, doveo je do situacije da u ovom mjesecu isplata penzija za maj kasni za veći broj penzionera nego protekli mjesec.\nPodsjećamo, isplata penzija već jedno vrijeme ovisi o tekućim sredstvima, koje Zavod PIO sve teže može prikupiti, odnosno penzioneri su prisiljeni čekati na ono što je njihovom mukom zarađeno i to zbog priljeva sredstava, a i onda sve ovisi o tomu koliko se novca skupi i kojoj se zapravo banci uputi, piše Dnevni list.\nNavodno, više od 30 posto penzionera u Federaciji još uvijek čeka svoje penzije, a kako stvari stoje, neizvjesno je hoće li ove sedmice isplata konačno biti okončana.\nU najgorem scenariju, ukoliko bi se ovakav tempo nastavio, postoji mogućnost da se isplata otegne još koji dan, što će posebno teško pasti najvećem broju penzionera koji primaju minimalne mirovine, odnosno onima koji iz mjeseca u mjesec jedva krpaju kraj s krajem, pri čemu je bespotrebno i naglašavati da svaki penzioner svoje obveze prema državi mora izmiriti na vrijeme.\nS druge strane, iz Zavoda PIO pokušavaju smiriti situaciju navodeći kako iskustvo iz prethodnih godina govori da bi svaki idući mjesec priljev trebao biti veći, a samim tim bi došlo i do brže isplate penzija. No, penzionerii su na rubu strpljenja, neki od njih posljednjih dana i po nekoliko puta idu na banku nadajući se dobrim vijestima, a čekanje u redovima uz visoke temperature dovelo je i do toga da je u Mostaru jednoj umirovljenici pozlilo.\nZbog nepodnošljive situacije kojoj su izloženi proteklih mjeseci umirovljenici u Federaciji ističu kako više neće tolerirati nepravedan odnos vlasti koja se nije pobrinula osigurati barem dijelom bolju naplatu doprinosa, riješiti dug prema Zavodu MIO te u konačnici stvoriti minimalne uslove za održavanje socijalnog mira. Stoga i ne čudi što Upravni odbor Saveza penzionera FBiH najavljuje mogućnost prosvjeda i prije 1. septembra.\nUdar na penzionersku populaciju samo je posljedica negativnih ekonomskih kretanja kao i finansijskih dubioza u koje je zapala Federacija BiH, čija budžetska rupa iznosi čak 684 miliona maraka i koja se može pokriti jedino novim kreditima (200 miliona od MMF-a te 400 miliona izdavanjem obveznica i zapisa kod banaka).\nZa nijansu je bolje u RS-u, iako je nakon početka isplate mirovina 10. juna postalo jasno kako i tamo postoje nedostajuća sredstva koja će se morati nadoknaditi novim zaduženjima.\nEkonomski analitičari, zbog kašnjenja i konstantnog nedostatka sredstava, smatraju kako su penzioni sistemi, ovakvi kakvi jesu, dugoročno neodrživi, baš kao i trenutni odnos politike prema rješavanju problema finansijskih dubioza koja, umjesto procesa racionalizacije u vlastitim redovima, ide na nova zaduženja kod svjetskih finansijskih institucija.


Neznatno smanjen kriminalitet\n5. Avgusta 2012. Arhiva Visoko.co.ba\nBezbjednosna situacija na prostoru ZDK u prvoj polovini ove godine je zadovoljavajuća, a u odnosu na isti period prošle godine, karakteriše je smanjenje broja krivičnih djela za 2,19 posto, te povećanje broja prekršaja javnog reda i mira za 3,4 , kao i saobraćajnih nezgoda za 8,6 posto. – U prvoj polovini ove godine na prostoru ZDK smanjen je i broj počinilaca maloljetničke delikvencije, ali i teških krađa, koje su potpuno rasvijetljene, a sve ovo rezultat je aktivnosti koje je MUP ZDK poduzimao shodno Akcionom planu, sačinjenom u decembru prošle godine, kazao je Fahrudin Bečirović, policijski komesar ZDK tokom press konferencije. – Povećanje broja prekršaja javnog reda i mira je neznatno i radi se o sitnijim prekršajima, – ističe Bećirović, napominjući da u narednom periodu očekuju smanjenje broja saobraćajnih nezgoda intenzivnijom primjenom strategije sigurnosti drumskog saobraćaja i pojačanim akcijama kontrola u sabraćaju.\nVažan segment rada MUP- a ZDK je i obezbjeđivanje javnih skupova. U prvih pola godine na prostoru našeg kantona održano ih je preko 800, koji su održani bez ikakvih bezbjednosnih problema i bez narušenog javnog reda i mira, istaknuto je danas.\nU julu novih 2.226 nezaposlenih


Zavalite se i uživajte - "Admiralbet" i "Arenasport" spremili sjajan program! - Sportske.net\nVrhunski fudbal, vrhunska košarka, specijalni gosti...\nKao i svakog vikenda, tako će ovoga na programima "Arenasporta" biti veliko uživanje za sve ljubitelje sporta, naravno, uz podršku "Admiralbeta".\nVeć od 2 sata posle ponoći, u nedelju ujutru, gledaćete finale MLB lige, igraju Dodžersi i Tampa Bej. Znamo svi da ima i među vama onih koji vole bejzbol, ovo je svakako poslastica koja se ne sme propustiti.\nSpecijalna emisija "Kao nekada" počinje u 10 časova i čitavog dana će se u studiju "Arenasporta" pojavljivati specijalni gosti koji će komentarisati događaje koji predstoje.\nPrvi već u 11 časova, igraju košarkaški derbi Mega i Crvena zvezda mts, a već u 13 časova na programu je fudbalski multiprenos sa ovdašnjih prostora, koji će trajati sve do 17 časova kada ćemo ponovo gledati emisiju "Kao nekada". Sledi još jedan košarkaški derbi, Partizana i Cedevite Olimpije, videćemo da li će crno-beli možda preokrenuti sezonu nakon one pobede u Turskoj, pobeda protiv Ljubljančana bi daleko podigla samopouzdanje. Ta utakmmica počinje od 18, a dva sata kasnije počinje utakmmica Crvene zvezde i Javora u fudbalskoj Super ligi Srbije.\nItaljansku ligu možete pratiti uglavnom na drugom kanalu Arenasporta, Kaljari - Krotone od 11:30, Benevento - Napoli od 14, Juventus - Verona od 19:45, a Fiorentinu i Udineze možete pratiti od 17 časova na trećem programu.\nIzdvajamo još Lion-Monako, derbi francuskog šampionata, od 20 časova na trećem programu.\nUglavnom, "Admiralbet" i "Arenasport" su vam pripremili dosta zanimljivog sadržaja, gledaćemo fantastičan fudbal, bejzbol, košarku.\nLLSL - Nastavlja se trka, crno-beli derbi, Zvezda "puni baterije" na Zlatiboru\nLSL - Prvi remi Rada u sezoni\nU Čukaričkom razmišljaju, na Partizan kao protiv bilo koga drugog


Peskov: Putin se ne krije, živi i radi u rezidenciji - 27.04.2020, Sputnik Srbija\nPeskov: Putin se ne krije, živi i radi u rezidenciji\nPredsednik Rusije Vladimir Putin trenutno živi i radi u rezidenciji u Novo-Ogarjovu i do njega je nemoguće doći bez testiranja na virus korona, izjavio je... 27.04.2020, Sputnik Srbija\nvirus korona se širi planetom, vesti, dmitrij peskov, vladimir putin\n09:24 27.04.2020 (Osveženo: 22:39 03.08.2021)\nPredsednik Rusije Vladimir Putin trenutno živi i radi u rezidenciji u Novo-Ogarjovu i do njega je nemoguće doći bez testiranja na virus korona, izjavio je portparol predsednika Dmitrij Peskov.\nPeskov je demantovao glasine da se predsednik navodno negde „sakrio“.\n„Uvek ima ogroman broj glasina i one najčešće nemaju nikakve veze sa stvarnošću. Predsednik se nalazi u svojoj rezidenciji u podmoskovlju Novo-Ogarjovo – tamo živi i radi“, rekao je Peskov u intervjuu za list „Argumenti i fakti“.\nOn je naglasio da predsednik poštuje sve sanitarne standarde.\n„Što se tiče ličnih kontakata, predsednik ih je zaista sveo na minimum, mada oni nisu potpuno isključeni. On pokušava da poštuje fizičko distanciranje. Osim toga, naravno, nemoguće je doći do predsednika bez odgovarajućeg testiranja“, objasnio je portparol.\nPeskov je dodao da se određeni broj saradnika u administraciji predsednika testira nekoliko puta nedeljno.\n„Jer mi stalno idemo na posao. Neki rade na daljinu, a jedan broj dolazi na posao samo ako je neophodno – na primer, kada je potrebna priprema događaja na daljinu“, precizirao je portparol.\nPrema njegovim rečima, uzima se u obzir i činjenica da testovi nisu sto odsto precizni, ali da se preduzimaju sve mere predostrožnosti.\nPeskov je dodao da predsednik Rusije veći deo dana provodi radno.\n„I ono što vidite na televiziji je samo mali deo njegovog dnevnog reda. Radni dan predsednika nije normiran ni dobom dana ni danom u nedelji“, istakao je Peskov.\nNa pitanje da li predsednik uspeva da se bavi sportom, portparol je odgovorio da je predsednik i dalje posvećen sportskom načinu života – vežba u bazenu i na spravama.


[PREMIUM] Stabilni gost sastaće se sa domaćinom koji će biti bez sedmorice fudbalera! - Sportske novosti\nNaslovna Fudbal Bet Info Fudbal Stabilni gost sastaće se sa domaćinom koji će biti bez sedmorice...\n[PREMIUM] Stabilni gost sastaće se sa domaćinom koji će biti bez sedmorice fudbalera!\nPo kvotama, domaći tim je favorit. Međutim, kladionice kao da su previdele da će isti danas biti bez čak sedmorice, dok će za rivala imati gosta koji je u prilično stabilnoj formi. Mogu li da se pomrse računi “favoritu” večeras? Utakmica se igra od 18 časova po našem vremenu.\nU pitanju je 29. kolo druge lige Italije, a sastaće se Verona i Ascoli od 18 časova po našem vremenu. Verona je favorit po kvotama, ali mislimo da Ascoli večeras lako može da pruži adekvatan otpor, tačnije, ne bismo ga tako lako otpisali. Stanje na tabeli je takvo da se Verona nalazi na 3. mestu uz skor 12-9-6, gol razliku 40:30 i ima 45 osvojenih bodova, dok Palermo na poziciji iznad uz meč manje ima 46 bodova, dok prvoplasirana Brescia ima 50 bodova, a isti broj odigranih susreta kao i Verona. Ascoli se nalazi na 12. mestu uz skor 7-10-8, gol razliku 27:33 i ima 31 osvojen bod, a dobra stvar jeste što je neporažen na poslednja 4 ligaška susreta, te sve više deluje da na kraju sezone neće morati u plej-aut.\nKada je u pitanju forma, interesantno je da Verona na poslednjih 5 susreta nema remi, već 4 pobede i 1 poraz, dok na poslednjih 10 susreta ima skor od 4 pobede, 4 remija i 2 poraza. Ascoli na poslednjih 10 susreta ima 2 pobede, 5 remija i 3 poraza, što ga čini neporaženim na čak 70% susreta. Na poslednja dva protiv Verone uspeo je da slavi 1:0 i podeli bodove 0:0.\nŠto se izostanaka tiče, za domaći tim neće igrati Antonino Ragusa (12n/0g/0a, levo krilo), Ryder Matos (20n/4g/4a, sekundarni napadač), Mattia Zaccagni (24n/3g/2a, centralni vezni), Gianni Munari (4n/0g/0a, centralni vezni), Andrea Tozzo (1n/0g/0a, golman), Marash Kumbulla (6n/0g/0a, centralni bek) i Pawel Dawidowicz (22n/0g/0a, centralni bek), dok je upitan Alessandro Crescenzi (14n/0g/0a, levi bek). Za goste neće igrati Nahuel Valentini (16n/0g/0a, centralni bek), Matteo Ardemagni (10n/4g/0a, centarfor, treći strelac ekipe) i Simone Ganz (10n/2g/0a, centarfor), dok je upitan igrač koji ove sezone nije ni nastupao, te njegov eventualni izostanak ne predstavlja problem za goste. U pitanju je Alessandro De Angelis (0n/0g/0a, centralni vezni).\nNadamo se da će gost ozbiljno pristupiti ovom meču i da će uspeti da dođe do povoljnog rezultata, koji mu je u ovom trenutku svakako preko potreban.\nMišljenje urednika: Nadamo se da će gost iskoristiti svoj potencijal i uspeti da odigra makar nerešeno protiv oslabljene Verone, koja, generalno gledano, teško može do prvog mesta ove sezone. Kvota da će gost uspeti da ostane neporažen iznosi 1.90.\nPREMIUM statistika pogodaka i promašaja za MART 2019-te!\nPrethodni tekstInformacije za kladioničare – 16. mart 2019.\nSledeći tekstPremijer Liga (Rusija): Najava utakmica 20. kola i predlozi za klađenje (subota)


(Foto: A. Kuburović)\n10:20 U Sarajevu je završen sastanak predstavnika političkih stranaka s predstavnicima Venecijanske komisije u vezi s izmjenama Izbornog zakona BiH.\nPotpredsjednik SBB-a Damir Arnaut izrazio je zadovoljstvo današnjim sastankom, kazavši, prije svega, da je dobro što je Venecijanska komisija uspostavila takav okvir unutar kojeg će se razgovorima rješavati isključivo implementacija odluke Ustavnog suda BiH.\n- Smatramo prijedlog Venecijanske komisije i okvir koji su uspostavili razumnim i nadam se da će ga se u nastavku pregovora svi pridržavati, jer diskusije su zaista bile široke, a ovim okvirom striktno se držimo odluke Ustavnog suda - rekao je.\nArnaut je dodao da se početkom juna očekuje serija sastanaka predstavnika Venecijanske komisije s političkim liderima.\nIz ovog proizlazi, iako to niko nije eksplicitno rekao, da se izmjene Izbornog zakona mogu provoditi samo u kontekstu popune Doma naroda FBiH i da nema izmjena u smislu izbora članova Predsjedništva, na čemu je, podsjećamo, insistirao HDZ.\nZoran Mikulić iz SDP BiH istakao je da je Ustavni sud BiH ukinuo imperativnu odredbu da se iz svakog kantona mora birati po jedan predstavnik iz sva tri konstitutivna naroda, a da u Ustavu FBiH stoji da se bira po jedan predstavnik ukoliko ga ima, odnosno ukoliko je izabran.\nLidija Bradara iz HDZ-a je kazala da je cilj implementacija presude ali da je očito problem što se na različit način čita i tumači ta ista presuda. Ona smatra da se ne može zakonom na federalnom nivou riješiti ovo pitanje jer Izborni zakon BiH ne može biti u koliziji s nekim zakonima na nižim nivoima.\nU Sarajevu će se održati nastavak razgovora predstavnika SDA, HDZ-a, SDP-a, SBB-a i DF-a s predstavnicima Venecijanske komisije, na ekspertnom nivou, o izmjenama Izbornog zakona BiH.\nSastanak će se održati u zgradi Delegacije Evropske unije.\nKako saznajemo, sastanak s liderima bit će održan početkom juna.\nVenecijanska komisija danas će održati i sastanke u Parlamentarnoj skupštini BiH, a jedan od sastanaka bit će i s Kolegijem PD PSBiH.\nDelegacija EU u BiH Izborni zakon BiH Venecijanska komisija\nKormak i Vigemark: Ključ je politička volja koju mora pokazati svaki lider\nSeminar o inkluziji Roma u BiH


Uspješno asfaltirano školsko igralište u Rajnovcu - Radio Velika Kladuša\nSa činom asfaltiranja igrališta kod škole u Rajnovcu u petak, 26. septembra, konačno je realizirana dugogodišnja ideja MZ Podzvizd i mještana iz njene podružnice Rajnovac. Naime, oni su već godinama vodili aktivnosti oko pripreme za asfaltiranje školskog igrališta ispred svoje lokalne Područne škole, ali bez bilo kakvih konkretnih rezultata sve do sada…\nSa činom asfaltiranja igrališta kod škole u Rajnovcu u petak, 26. septembra, konačno je realizirana dugogodišnja ideja MZ Podzvizd i mještana iz njene podružnice Rajnovac. Naime, oni su već godinama vodili aktivnosti oko pripreme za asfaltiranje školskog igrališta ispred svoje lokalne Područne škole, ali bez bilo kakvih konkretnih rezultata sve do sada.\nSavjet MZ Podzvizd na čelu sa predsjednikom Nezirom Šakanovićem i Građevinski odbor su odlučno krenuli u asfaltiranje dosada jedinog neasfaltiranog školskog igrališta u Velikoj Kladuši, pa su pripremne radove izvršili već ranije u mjesecu aprilu, a u petak, 26. septembra, konačno je postavljen i asfalt. Iako se radi o značajnim sredstvima oko 15.000 KM samo za asfalt, plus novac za pripremne radove, u Mjesnoj zajednici su od prvog dana bili odlučni da se aktivnost realizira uz pomoć dobrovoljnih priloga mještana i drugih donatora, kako iz BiH, tako i Krajišnika iz inozemstva, što su na kraju i uspjeli.\nPotrebno je još tri do četiri hiljade KM da bi sredstva bila u potpunosti prikupljena, pa je s toga Građevinski odbor za subotu, 27. septembar, zakazao Zbor građana koji će biti održan u školi Rajnovac s početkom u 18:00h, kako bi se iznašla mogućnost da se prikupi i ostatak sredstava. Za petak, 03. oktobar, najavljeno je i svečano otvaranje ovog školskog igrališta, a o svim detaljima i planu proslave građani će biti blagovremeno obaviješteni.


Er Srbija uspostavlja sezonske letove iz Niša i Kraljeva\nEr Srbija je danas, 14. juna, letom JU 2524 u 7:45 časova pokrenula sezonske letove između Kraljeva i Soluna, koji će se obavljati dva puta nedeljno, utorkom i subotom. Srpska nacionalna avio-kompanija će 15. juna pokrenuti i letove na sezonskim linijama Niš-Tivat i Niš-Atina, kao i Kraljevo-Tivat.\nLetovi na novoj liniji između aerodroma Konstantin Veliki u Nišu i aerodroma Elefterios Venizelos u grčkoj prestonici, u trajanju od sat i 55 minuta, biće uspostavljeni letom JU 1510 i obavljaće se dva puta nedeljno, sredom i nedeljom. Sezonski letovi na relaciji Niš-Tivat, koje je Er Srbija obavljala i prošle godine, biće obnovljeni letom JU 1188. Letovi do atraktivne turističke destinacije na crnogorskom primorju, u trajanju od 55 minuta, obavljaće se dva puta nedeljno, sredom i subotom.\n„Drago nam je što proširujemo ponudu sa aerodroma u Nišu i Kraljevu da bismo putnicima iz regiona Južne i Zapadne Srbije i Šumadije olakšali odlazak na popularne letnje destinacije u Crnoj Gori i Grčkoj tokom sezone godišnjih odmora. Uspostavljanjem avio-saobraćaja iz Niša i Kraljeva, Tivat postaje destinacija do koje ćemo leteti sa sva tri aerodroma u Srbiji, čime se značajno osnažuje povezanost sa Crnom Gorom tokom letnje sezone“, izjavio je Boško Rupić, direktor za komercijalu i strategiju Er Srbije.\nViše informacija o aktivnostima srpskog nacionalnog avio-prevoznika možete pronaći na stranici Medija centra Er Srbije.\nEr Srbija uspostavila sezonske letove do Barija\nObeleženo 95 godina nacionalne avio-kompanije i 60 godina beogradskog aerodroma\nOtkazivanje letova između Beograda i Londona JU 386 i JU 387\nKoliko stvarno košta odlazak kolima na letovanje na more?\nOldtajmer: „Fijat 850“ iz 1970.


Konferencija „Značaj interne kontrole za efikasno i efektivno sprovođenje javnih nabavki“ održana je od 25 do 26. jula u Aranđelovcu, u organizaciji Sektora za internu kontrolu i internu reviziju Ministarstva finansija. Konferenciju je otvorio ministar finansija Dušan Vujović, a potom se učesnicima obratila Karla Herši, stalna predstavnica Ujedinjenih nacija u Srbiji. Konferenciji su prisutvovali predstavnici Delegacije Evropske unije, Švajcarske kancelarije za saradnju (SDC), Ministarstva finansija, Državne revizorske institucije, Uprave za javne nabavke i preko četrdeset rukovodioca iz jedinica lokalne samouprave.\nUčesnici panela saglasili su se da je neophodno razviti unutrašnje kapacitete za procenu rizika koji mogu da utiču na realizaciju ciljeva insititucije, i saglasno proceni, definisati i ugraditi kontrolne aktivnosti u sve poslovne procese kako bi se minimizirale nepravilnosti i obezbedio integritet poslovnih procesa. Povećanje odgovornosti za efikasnu i efektivnu, odonosno svrsishodnu upotrebu javnih sredstava predstavlja osnovni cilj interne finansijske kontrole u javnom sektoru. Zajednički rad i saradnja Ministarstva finansija, Državne revizorske institucije, donatorske zajednice i razvojnih partnera je usmeren na ostvarenje tog cilja kroz jačanje upravljačke odgovornosti rukovodilaca kod korisnika javnih sredstava za zakonitu i svrsishodnu upotrebu javnih sredstava.\nTrougao odgovornosti („Accountability Triangle“) na najbolji način ilustruje dinamičan odnos između konstitutivnih elemenata upravljačke odgovornost. Bez jasno utvrđenog odnosno, propisanog delokruga ili nadležnosti i odgovarajućeg stepena ovlašćenja, ne može biti govora o odgovornosti. Iz tog razloga je od suštinskog značaja dalje unapređenje saradnje i zajedničkog rada Ministarstva finansija i Ministarstva za državnu upravu i lokalnu samoupravu na unapređenju kontrolnog okruženja u cilju obezbeđivanja ravnoteže između nadležnosti i ovlašćenja rukovodilaca u javnom sektoru.\nNa panel diskusiji učestvovali su Larisa Zdravković, v.d. pomoćnika ministra finansija, Iva Vasilić, šef kancelarije predsednika Državne revizorske institucije, Vladan Petrović, rukovodilac programa delegacije EU, Miloš Jović, predstavnik Uprava za javne nabavke, Radojko Obradović, konsultant UNDP i Petar Vasilev, predstavnik Švajcarske kancelarije za saradnju (SDC).


U Prištini pojačane mere bezbednosti\nGëzim BAXHAKU, Anamari REPIC\nBezbednosna situacija na Kosovu je mirna i stabilna kaže za naš program Sabrije Kamberi, portparol Kosovske policijske službe.\n„Situacija se ocenjuje stabilnom i sve je u redu. Očekujemo da će i tokom narednih dana biti onako kako je sada.“\nIstu ocenu o bezbednosti ima i KFOR. Portparol KFOR-a, pukovnik Pio Sabeta:\n„Do sada nema neke promene u našoj proceni bezbednosne situacije na Kosovu. Unutrašnja sigurnost je odgovornosti UNMIK policije i KPS-a i mi usko sarađujemo sa njima da bi smo obezbedili da sve bude u redu.“\nOd sinoć u ponoć KPS je blokirao glavnu prištinsku ulicu Majka Tereza, u kojoj od ranih jutarnjih sati građani iz svih delova Kosova dolaze da odaju poštu predsedniku Rugova, čije je telo izloženo u holu Skupštine Kosova. Ulica je u celosti blokirana, od hotela Grand do Skupštine Kosova. Portparol Kamberi:\n„Blokirani su ulazi u Prištinu iz svih pravaca, dok se od tih tačaka posebnim autobusima građane prevoze do centra grada. Policajci su na terenu i prema informacijama koje imamo saobraćaj se odvija nesmetano.“\nDo kraja ceremonije sahrane predsednika Rugove pripadnici KPS-a će biti mobilisani. Policajci na celom Kosovu su maksimalno angažovani kako bi se ova ceremonija završila na najbolji mogući način.\nOdbor za sahranu predsednika Rugove je odlucio da KPS bude odgovorna za bezbednost tokom posmrtne ceremonije. Ako bude potrebno, u izvršavanju tog posla KPS može zatražiti pomoć UNMIK policije i KFOR-a.\nIbrahim Rugova će zauvek ostati predsednik Kosova, njegov istorijski i duhovni vođa, rečeno je na komemorativnoj sednici Demokratskog saveza Kosova, čiji je lider 15 godina bio pokojni predsednik Rugova. Hiljade građana iz svih krajeva Kosova odaje poslednju poštu preminulom predsedniku.\nKosovo i Albanci izgubili su velikog lidera, simbola jedinstva i nezavisnosti, rečeno je na komemorativnoj sednici Demokratskog saveza Kosova, čiji je osnivač i lider bio pokojni predsednik Rugova.\nPotpredsednik Demokratskog saveza, Kolj Berisa istakao je da je Rugovina smrt sve ostavila u žalosti:\n“U ovom kobnom januaru Kosovo je izgubilo velikog rukovodioca, čoveka čija su dela promenila istorijske tokove. Ovo je crni januar jer je Kosovo izgubilo arhitektu svoje nezavisnosti”, kazao je Berisa.\nOn je podsetio da je pokojni predsednik dobio mnogobrojna priznanja i nagrade. Rugova je 15 godina bio lider Demokratskog saveza Kosova. Nakon što je krajem decembra 2004. godine po drugi put izabran za predsednika Kosova, Rugova je morao da napusti funkciju lidera stranke. Prema Ustavnom okviru, predsednik Kosova ne može biti i čelnik partije, pa je tako DSK od marta prošle godine bez predsednika.\nKolj Beriša je ocenio kako se ime Rugove ne vezuje samo za formiranje najveće političke partije kosovskih Albanaca, već i Kosova uopšte:\n“On će zauvek ostati predsednik Kosova, njegov duhovni i istorijski vođa. Ostavio je veliki broj prijatelja i mi mu se zahvaljujemo na svemu što je uradio za Kosovo, a posebno jer nam je vratio naš evropski identitet.”\nHiljade građana iz svih krajeva Kosova došlo je u Prištinu da oda poslednju poštu preminulom predsedniku. Građani čekaju i po više sati kako bi stali pored kovčega sa telom preminulog Ibrahima Rugove, koji je izložen je u holu Skupštine Kosova. Kadrie Spahiu iz Prištine je došla da oda poštu pokojnom presedniku:\n“Čekala sam dva sata kako bih došla da se poklonim našem predsedniku jer je to zaslužio. On je uradio sve što je moglo da se uradi, a zahvaljujući njemu čitav svet zna za nas.”\nDžafer Krasnići je iz sela Opterusa, opština Orahovac:\n“Došli smo da odamo poštu predsedniku koji nas je vodio 16 godina. Sada se naši političari trebaju ujediniti kako bi Kosovo išlo napred putem koji je odredio predsednik.”\nPovodom smrti predsednika Kosova svetski zvaničnici ističu kako je Kosovo izgubilo velikog čoveka koji je mnogo uradio za svoj narod. Saučešće porodici Rugova i narodu Kosova uputio je i predsednik SAD Džordž Buš. U u telegramu saučešća Buš je izrazio duboku žalost i istakao kako je Rugova vodio kampanju za mir i demokratiju na Kosovu, a zbog svog stava protiv nasilja zaslužio je poštovanje u čitavom svetu.\n“Sjedinjene Države su izgubile istinskog prijatelja. Tokom godina sukoba, Ibrahim Rugova predstavljao je glas razuma i umerenosti što je pomoglo da se postave temelji za mirnu budućnost. Gubitak tog glasa u ovom odlučujućem periodu za Kosovo je posebno tragično. Uveravam vas da Sjedinjene Države ostaju posvećene saradnji sa svim narodima na Kosovu u cilju izgradnje stabilne, demokratske i prosperitetne budućnosti.”


FS: Višak u budžetu iskoristiti za podsticanje rasta\nTanjug 3. oktobra 2019. 14:04\nBEOGRAD – Višak sredstava koji je tokom ove godine ostvaren u budžetu od oko 45 milijardi dinara trebalo bi iskoristiti za podsticanje privrednog rasta i investicije u infrastrukturu, prevashodno komunalnu i zaštitu životne sredine, ocenili su danas članovi Fiskalnog saveta na konferenciji za novinare u Beogradu.\nFiskalni savet ukazuje da najefikasnija poreska mera za posticaj privrednom rastu smanjenje fiskalnog opterećenja, kao i povećanje javnih investicija u infstrastrukturu, što je, navode, potrebno ne samo zbog ubrzanja privrednog rasta već i njenog lošeg stanja.\nČlanovi saveta preporučuju da se oko 20 milijardi dinara slobodnih sredstava iskoristi za smanjenje poreskog opterećenja na rad, a preostalih 25 do 30 milijardi dinara u infrastrukturu, komunalnu, pre svega, kao i zaštitu životne sredine.\nInvesticije u komunalnu infastrukturu i zaštitu životne sredine potrebno je i moguće povećati u 2020. za oko 130 miliona evra, kazao je predsednik Fiskalnog saveta Pavle Petrović.\nOn je rekao i da je osnovni problem privrede Srbije nedovoljan privredni rast, koji je, kako ističe, ispod nivoa koji je potreban Srbiji, a pri tome Fiskalni savet predviđa dodatno usporavanje rasta naredne godine.\nPreliminarna projekcija predviđa da bi on 2020. mogao da bude oko tri odsto, što je, kako je rekao, Petrović manje u odnosu na rast u drugim zemljama centralne i istočne Evrope.\n„Zato mislimo da dodatna sredstva treba iskoristiti za podsticanje privrednog rasta za sledeću godinu kako bi on mogao da bude veći u narednim godinama“, ocenio je Petrović.\nFiskalni savet upozorio je i da su rebalansom budzdeta za 2019. ova slobodna sredstva već dobrim delom potrošena, tačnije trećina viška sredstava (14 milijardi dinara), i usmerena ka rastu plata u državi od preko 9, 5 odsto.\nPetrović smatra da je toliki rast plata ekonomski neopravdan i da će podstaći samo potrošnju, te kaže da bi bi opravdan rast od 5, 5 odsto.\n„Novac dat u investicije efektniji je nego onaj uložen u potrošnju“, primetio je Petrović.\nPovećanje plata u pojedinim sektorima, kako je rekao, urađeno je bez „neke prateće analize“.\nPredstavnici Fiskalnog saveta naglasili su da je neopradvano što je samo za opremanje vojske i policije namenjeno 10 milijardi.\nIstovremeno, ocenili su da uspešno sprovedena fiskalna konsolidacija iz 2015. godine ima odložene pozitivne efekte na budžet.\n„Uravnoteženi budžet u prethodnim godinama uticao je na smanjenje javnog duga, a uticaće i na smanjenje izdataka za plaćanje kamata“, kazao je Petrović.


Potvrđene liste sudija i kontrolora za narednu takmičarsku sezonu | Zajednica Sudija i Kontrolora RSS\nUpravni odbor Zajednice sudija i kontrolora RSS je na osamnaestoj redovnoj sednici održanoj 20.06.2015. godine utvrdio JEDINSTVENE LISTE SUDIJA I KONTROLORA za takmičarsku sezonu 2015/2016, predlog MEĐUNARODNIH LISTA SUDIJA I KONTROLORA za takmičarsku sezonu 2015/2016, kao i Uputstvo za verifikaciju kontrola za sezonu 2015/2016.\nSve gore navedene odluke, prema statutarnoj nadležnosti, potvrđene su na četrdeset devetoj redovnoj sednici Upravnog odbora Rukometnog saveza Srbije, održanoj 26.06.2015. godine, i objavljene u Službenom glasilu Rukometnog saveza Srbije.\nUpravni odbor Zajednice sudija i kontrolora RSS je, takođe, utvrdio predlog za izbor pomoćnika direktora za sudijska pitanja za sve lige u redovnom takmičenju, za narednu sezonu.


Kepler tim u Americi\nOd kraja aprila do kraja maja, Lea i Aleksandar su održali više kursevai predavanja, kao i ISAR treninga i ispita u četiri istočnoevropska grada. Slikesa ovih putovanja moguće je videti na novopostavljenoj galeriji.\nIskustva sa Moskovske astrološke konferencije\nNakon upravo održanog novogseminara Lee i Aleksandra - 'Astrologija Anđela' - moguće je naručiti i DVD ‘Astrologija Anđela’!\nTokom konferencije održana su i dva pretkonferencijska i dva postkonferencijska seminara od strane predavača koji su na njima bili, a svi zainteresovani mogunaručiti DVD snimke ovih seminara.\nUpravo je postavljena nova galerija slika sa 10. Međunarodne Astrološke Konferencje na Balkanu, koja opisuje sjajnu atmosferu 'Vreme Anđela'.\nIzuzetna knjiga čuvenog američkog astrologa Ted Mena o uplivu prenatalnog perioda naživot osobe i otkrivanju koda kojim je moguće ovladati svojim životom, upravoje objavljena na srpskom jeziku.\nAstrolozi sa Keplera na ISAR konferenciji u Čikagu\nUpravo je postavljen novi ISAR website na srpskom jeziku, na kome senalaze sve potrebne informacije o učlanjenju u ISAR, kao i uslovima za sticanjemeđunarodne profesionalne astrološke sertifikacije.\nNovo i dopunjeno izdanje 'Četiri kapije karme'\nNajnovijaknjiga Lee i Aleksandra Imširagića - Astrologija Anđela osvetljava sasvim novurealnost horoskopa omogućavajući astrologu da svaku svoju planetu dovede upravilno funkcionisanje, što predstavlja jedinstveni model Astrohealing-a.


U zveštaju Savetu bezbednosti Ujedinjenih nacija koji je objavljen juče, Gutereš je ukazao na više od 20.000 civila ubijenih ili ranjenih u napadima tokom 2019. godine u 10 zemalja - i milionima izbeglica koji su bili prinuđeni da napuste svoje domove zbog rata.\nOn je rekao da je pandemija "najveći test s kojim se svet suočio" od osnivanja Ujedinjenih nacija pre 75 godina, koje su već uložile ozbiljne napore za zaštitu civila, posebno u zemljama pogođenim sukobom čijim zdravstvenim sistemima, koji su inače slabi, preti preopterećenost.\nŠef UN-a rekao je da je podrška njegovom apelu na prekid vatre od 23. marta od vlada, regionalnih organizacija, oružanih grupa, civilnog društva i pojedinaca širom sveta "ohrabrujuća". On je naveo i da u mnogim slučajevima još uvek postoje "izazovi u sprovodjenju primirja koje treba prevazići, posebno u oblastima gde postoje dugotrajni sukobi, koji često uključuju više naoružanih aktera i složene interese na lokalnom, nacionalnom i međunarodnom nivou".\n"Dok se svet suočava sa ogromnim izazovom pandemije COVID-19, potreba da se utiša oružje ne može biti hitnija"', rekao je, prenosi Beta pozivajući se na AP.\nGutereš je rekao da je, prema podacima Ujedinjenih nacija, više od 20.000 civila prošle godine ubijeno u sukobima u 10 zemalja - Afganistanu, Centralnoafričkoj Republici, Iraku, Libiji, Nigeriji, Somaliji, Južnom Sudanu, Siriji, Ukrajini i Jemenu.\nRekao je da je taj broj ne uključuje civilne žrtve u Kamerunu, Čadu, Kongu, Maliju, Mjanmaru, Nigeru, zapadnom regionu Darfura u Sudanu.\nGeneralni sekretar je rekao da je u Afganistanu u 2019. godini registrovano najviše civilnih žrtava - 10.392 od kojih 42 odsto čine žene i deca.\nU Siriji, je prema rečima Gutereša, stradalo najmanje 2.404 civila, uključujući 466 žena i 688 dece.\nU Jemenu je ubijeno ili ranjeno 3.217 civila a njih 25 odsto su deca, u Južnom Sudanu bilo je 1.405 civilnih žrtava, dok je u Somaliji poginulo 1.459.\nGutereš je rekao da su milioni civila proterani iz svojih domova 2019. godine kao i 70,8 miliona ljudi koji su već raseljeni zbog sukoba i nasilja, u Kongu je skoro milion ljudi raseljeno, 455.553 u Avganistanu i 200.000 u Nigeriji.\nOn je upozorio da pojedine strane u sokobu mogu da iskoriste pandemiju i pojačaju sukobe jer je pažnja vlada i međunarodne zajednice usmerena na rešavanje zdravstvene krize.


Udruzenja.info | Održana regionalna konferencija o transparentnom finansiranju civilnog društva\nPosted at h in Dokumenta, Državno finansiranje, Mišljenja i analize, Novosti, Odnos države i udruženja, Praksa, Praksa, Procedure i transparentnost, Transparentno finansiranje, Vesti\tby\tAdmin\n30. i 31. marta 2016. godine na Jahorini (Bosna i Hercegovina) održana je dvodnevne regionalne konferencije “Transparentno alociranje javnih sredstava – dobre prakse i modeli iz EU”\nSkupu je prisustvovalo oko 90 predstavnika iz svih država Zapadnog Balkana i Turske. Delegacije su činili predstavnici vladinih institucija i predstavnici organizacija civilnog društva. Konferencija je bila posvećena diskusiji o usaglašavanju praksi u oblasti transparentnog finansiranja organizacija civilnog društva iz budžetskih sredstava sa najboljim praksama Evropske unije. Delegaciju Republike Srbije činilo je šestoro učesnika: dve predstavnice Kancelarije, predstavnica Pokrajinskog sekretarijata za međuregionalnu saradnju i lokalnu samoupravu i tri predstavnika/ ce organizacija civilnog društva.\nTokom dva dana intenzivno se radilo na razmeni iskustava i zajedničkom radu na pronalaženju potencijalno najboljih modela primenljivih u postojećim uslovima u svakoj od zemalja učesnica. Kao primer dobre prakse EU iznet je primer mreže organizacija NENO iz Estonije, koja je uspostavila i osnovne principe za formiranje stabilnog i održivog sistema transparentnog finansiranja organizacija civilnog društva. Predstavnici svih delegacija saglasili su se da je neophodno poštovanje upravo tih principa: transparentnost, jasni kriterijumi za izdvajanje sredstava iz javnih fondova, ravnopravan i inkluzivan pristup sredstvima, uvažavanje interesa javnosti, usklađenost sa strateškim dokumentima, pozitivan uticaj opredeljenih sredstava na dalje unapređenje podsticajnog okruženja za razvoj civilnog sektora čime će uloga sektora biti osnažena u oblasti participativne demokratije.\nFokus u praksi, jedan je od zaključaka, treba da bude na jasno postavljenom regulatornom okviru koji bi omogućio nesmetano praćenje celog procesa finansiranja projekata. Izdvajanja i raspodela budžetskih sredstava treba da budu usmereni na one projekte koji su u skladu sa strateški prepoznatim ciljevima, jedan je od zaključaka. Kao najslabija karika projektnog procesa prepoznat je monitoring sprovođenja projekata, te je zaključeno da se u ovoj oblasti prepoznaje najveći prostor za dalje unapređenje procedura. Evaluacija projekata, kao i merenje i praćenje efekata i uticaja utrošenih sredstava u praksi mora biti prepoznato kao važno, kako za tekući, tako i za planiranje narednih konkursnih procesa.\nTokom dva dana razgovaralo se i o trendovima u transparentnom izdvajanju javnih sredstava, sa napomenom da je potrebno dodatno raditi na uspostavljanju sistema u većini zemalja u regionu koji treba da omoguće da izdvajanja budu korištena na najbolji način, bez uplitanja politike i uz maksimalnu zaštitu od korupcije u javnom finansiranju.\nGlavni zaključak konferencije jeste da odgovornost za transparentne procedure i efikasno civilno društvo podjednako dele institucije i organizacije. Institucije su te koje treba da osiguraju objektivne kriterijume i efikasnu raspodelu javnih sredstava, a na organizacijama civilnog društva je da budu dosledne i efikasne u svom radu, da jačaju svoje kapacitete i stručnost kako bi odgovorile potrebama društva na adekvatan način.